EXIT i ove godine centralno mesto dijaloga uz brojne društvene i humanitarne aktivnosti | Telegraf - Najnovije vesti\n9. jul 2018 | 17:10\nPored posete visoke zvaničnice EU, na OPENS State of Exit zoni predstaviće se oko 50 organizacija civilnog sektora iz celog regiona,\nNakon što je 2006. godine tadašnji evropski komesar za proširenje Evropske unije Oli Ren posetio Exit, zabavljao se igrajući fudbal na Petrovaradinskoj tvrđavi i postao državljanin State of Exit poduhvata, najbolji evropski festival ugostiće još jednog visokog zvaničnika Evropske unije.\nPredstavnica Generalnog direktorata za susedsku politiku i pregovore o proširenju Evropske komisije, Miriam Feran će 13. jula, drugog dana festivala, obići OPENS State of Exit zonu, kao važno mesto gde se mladi iz celog sveta upoznaju i razmenjuju ideje o regionalnoj podršci i saradnji što je jedan od razloga zbog kojih je Novi Sad postao Omladinska prestonica Evrope 2019. godine. Evropska zvaničnica će učestvovati i na panel diskusiji posvećenoj zapošljavanju mladih ljudi na Zapadnom Balkanu i pridruživanju Srbije Evropskoj uniji. Miriam Feran će narednog dana, u subotu, pažnju posvetiti budućoj kreativnoj četvrti "Youth Creative Polis-u" (tkz. Kineska četvrt), stožeru Novog Sada kao Evropske prestonice kulture 2021. godine.\nPored posete visoke zvaničnice EU, na OPENS State of Exit zoni predstaviće se oko 50 organizacija civilnog sektora iz celog regiona, koje će četiri dana na najkreativniji i najzabavniji mogući način, zajedno sa posetiocima, pokazati šta znači sloboda, kao moto ovogodišnjeg EXIT festivala. Drugi deo OPENS "nevladinog kraljevstva" biće podeljen u zone koje će predstaviti odličnu zabavu kao što je mali bioskop, OPENS VR svet i photo booth, košarkaški teren, na kom će publika moći da odmeri snage sa najboljim basketašima – Liman 3x3 Tesla voda, a tu je i XBOX zabava na lejzi-begovima. Zainteresovani će gledati kratke filmove u dnevnoj sobi, prisustvovaće oslikavanju murala, filmskim radionicama, časovima plesa i beat boxa. Organizovane su četiri panel diskusije, za najromantičnije je postavljen teleskop za gledanje u zvezdani svod, a savesni čuvari prirode učestvovaće u pravljenju „Pixelate”, šest metara dugog murala od konzervi.\n"YOUTH FAIR" muzičke konferencije i "DANAS – Magija dijaloga" panel diskusije\nPrva "Youth Fair" muzička konferencija, koja će biti održana u četvrtak, prvog dana Exita, za temu će imati iskustva domaćih izvođača koji su uspeli da naprave međunarodnu karijeru i nastupaju širom sveta, dok će se druga, u subotu, baviti sistemskim merama za pravljenje povoljnog ambijenta za plasiranje domaćih muzičkih talenata na međunarodnoj sceni. Petak i nedelja rezervisane su za panel diskusije "DANAS – Magija dijaloga". Tema prve glasi "Zapošljavanje mladih na Zapadnom Balkanu i pridruživanje Srbije EU", a druga je "Sloboda medija - mit ili ideal?".\nEXIT DECI – akcija "STAR4KIDS"\nNakon uspešno završenih humanitarnih akcija poput "Asova za decu", koje su rezultirale otvaranjem bolničkog krila za decu obolelu od raka u Nišu u maju ove godine, Exit fondacija će i ovaj četvorodnevni muzički spektakl iskoristiti da nastavi "Star4kids" akciju prikupljanja stvari od izvođača u humanitarne svrhe. Neki od istaknutih učesnika i donatora su David Guetta, Skrillex, Motorhead, Killers, a u red dobrotvora će se upisati i ovogodišnje zvezde festivala. Plemenitoj misiji Exit fondacije priključiće se i međunarodna oranizacija „Youth Cancer Europe”, koja na celom kontinentu okuplja i pomaže mlade, koji su se izborili sa najtežom bolešću. Mladim borcima biće priušteno nezaboravno iskustvo, jer će zahvaljujući saradnji Exita i "Youth Cancer Europe" imati priliku da se upoznaju sa svojim omiljenim izvođačima Exita.\nTokom trajanja EXIT festivala Galerija Matice srpske organizuje program "Take a break, feel the Art in the Gallery of Matica srpska" sa željom da promoviše srpsku umetnost u evropskom kontekstu i na taj način je približi stranim turistima. Pored izuzetnog programa koji nudi festival, posetioci će biti u prilici da se u popodnevnim satima upoznaju sa srpskom nacionalnom umetnošću i uživaju u prijatnom ambijentu Galerije Matice srpske. Ova ustanova kulture od nacionalnog znčaja će se predstaviti i na samom festival, na OPENS State of Exit zoni gde će biti organizovana akcija "Umetnost slobode!". Posetioci će imati interesantnu priliku da uz reprodukcije umetničkih dela dodaju svoje poruke o slobodi i podele ih na društvenim mrežama.\nEXIT – glavna zvezda novog dokumentarca udruženja "Balkanac”\nTagovi: Exit, festival, humanitarne akcije, OPENS 2019, Petrovaradinska tvrđava\nEgzit 09.07.2018 17:59\nFestival droge piva I bluda


Konatar: Aerodromima ne trebaju koncesionari, već profesionalni menadžment - CdM\nGrađanski pokret URA apeluje na Vladu da odustane od namjere davanja Aerodroma Crne Gore u dugoročan zakup i umjesto toga poziva ih da sadašnji partijski menadžment zamijeni profesionalnim kako bi se povećela efikasnost poslovanja naših aerodoroma, saopštio je danas potpredsjednik te partije Miloš Konatar.\n“Zasigurno da ne bi, doveli bi ljude sa iskustvom koji bi povećali profitabilnost kompanije i povećali zaradu samog koncesionara. Nove investicije svakako ni bi obezbijedio sam koncesionar, već bi bile finansirane iz kredita koje su Aerodromi Crne Gore i u ovom trenutku u mogućnosti da realizuju i vraćaju bez problema. Ne zaboravimo da se radi o monopolskom preduzeću u rastućoj turističkoj destinaciji”, navodi Konatar.\nOn pita i zašto država ne angažuje profesionalni menadžment sa iskustvom koji će povećati profite Aerodroma Crne Gore i na taj način povećati sredstva koja će ići u budžet.\n“Da je to tako najbolje govori činjenica da se ljudi koji su na čelu Aerodroma nikada nisu bavili čak ni sličnim poslovima. Kakve veze ima Božidar Vuksanović koji je bio predsjednik Odbora direktora sa vazduhoplovnim saobraćajem? Kakve veze ima aktuelni predsjednik Odbora direktora Aerodroma sa poslovanjem nekog preduzeća ako je do juče bio šef kabineta premijera. Odakle rodbinski kadar vladinih funkcionera na upravljačkim pozicijama…”, ističe Konatar.\n“Gospodo iz Vlade stavite bar jednom opšti interes ispred vašeg ličnog. Aerodromi Crne Gore je jedno od rijetkih profitabilnih preduzeća u vlasništvu države. Da bi tako ostalo Aerodromi moraju krenuti u veliki investicioni ciklus proširivanja kapaciteta i obnove postojeće infrastrukture, uz povećanje efikasnosti poslovanja i profitabilnosti preduzeća”, naglašava potpredsjednik URA.\n“Ali ono što je neophodno jeste da država angažuje profesionalni, nepartijski menadžment sa iskustvom koji će u narednom periodu puno bolje i efikasnije upravljati Aerodromima na korist svih građana i posjetilaca Crne Gore”, zaključuje on.\nTagoviGrađanski pokret URA JP Aerodromi Crne Gore Miloš Konatar\n9 Komentara na "Konatar: Aerodromima ne trebaju koncesionari, već profesionalni menadžment"


Posljednji izvještaj IAEA-e nije dobar za Iran - Klix.ba\n18.9.2008. u 14:05\nPosljednji izvještaj Međunarodne agencije za atomsku energiju (IAEA) o iranskom nuklearnom programu "nije dobar za Iran", ocijenio je u četvrtak šef diplomatije Evropske unije Javier Solana, naglasivši da bi se novi razgovori između velikih sila trebali održati tokom zasjedanja Generalne skupštine Ujedinjenih naroda.\n"Izvještaj nije dobar za Iran. Mislim da smo svi zabrinuti nakon tog izvještaja IAEA-e", objavljenog u ponedjeljak, rekao je on novinarima na margini sastanka između Evropske unije i zemalja centralne Azije u Parizu.\nSolana je dodao da bi taj dosje trebao biti temom razgovora šest zemalja pregovarača s Teheranom - SAD-a, Rusije, Kine, Francuske, Velike Britanije i Njemačke, povodom Generalne skupštine UN-a koja se upravo otvara u New Yorku.\nTačan datum sastanka o Iranu trebao bi se utvrditi sljedeće sedmice na nivou ministara vanjskih poslova, javio je diplomatski izvor.


Govor o stanju Unije: Evropa da postane tešnje povezana\nŽan Klod Junker, šef Evropske komisije u obraćanju o Stanju Unije u Strazburu, 13. septembar 2017.\nEU treba da uhvati vjetar u svoja jedra, poručio je danas predsjednik Evropske komisije, Žan Klod Junker u svom osvrtu na stanje Unije, godišnjem obraćanju o stanju i perspektivama evropskog projekta. Junker, pored ostalog, podsjeća na pozitivne rezultate ekonomije, slabljenje populističkog trenda, te na važnost obećanja zapadnobalkanskim kandidatima o evropskoj budućnosti. U isto vrijeme on primjeti da se Turska nepovratno udaljava sa evropskog puta.\nPrvi čovjek Komisije ima razloga za zadovoljstvo - ekonomski pokazatelji u EU rastu, kao i zapošljavanje, migrantska politika Brisela konačno daje rezultate, a posljednja odluka Evropskog suda pravde kojom se osporavaju argumenti Slovačke i Madjarske koje su se toj politici usprotivile, daje Komisiji i legalno uporište.\nIako opet govori o pet različitih scenarija evropske budućnosti, Junker želi snažniju, funkcionalniju Uniju, predlaže jednog predsjednika Komisije i Savjeta, evropskog ministra ekonomije i finansija, priželjkuje da sve evropske države budu u stanju da prihvate euro kao nacionalnu valutu te da Evropski stabilizacijski fond preraste u Evropski finansijski fond, po ugledu na MMF.\nJunker kaže da Rumunija i Bugarska treba da udju u prostor Šengena, kao i Hrvatska, dodaje Junker, kada ispuni tražene kriterije.\nKada je riječ o evropskom susjedstvu, nezaobilazan je Zapadni Balkan i njegove evropske aspiracije.\n"Ako želimo veću stabilnost u našem neposrednom susjedstvu, onda moramo da ponudimo jasnu perspektivu pridruženja Zapadnom Balkanu. U mandatu ove Komisije i Parlamenta neće biti novog proširenja, jer se nisu ispunili preduslovi za prijem. Ali u budućnosti će EU imati više od 27 država članica. U slučaju svih kandidatskih država, vladavina zakona, ključne vrijednosti imaju vrhunski prioritet u pregovorima o prijemu...a to isključuje mogućnost članstva Turske u EU u skoroj budućnosti", smatra Junker.\nVeć neko vrijeme Turska se udaljava od EU, rekao je Junker. Novinarima je mjesto u redakcijama, a ne u zatvorima.\n"Prestanite nazivati naše članice i šefove vlada naših članica fašistima nacistima! Evropa je kontinent zrele demokratije i oni koji nas namjerno vrijedjaju ruše mostove ka nama. Ponekad imam utisak da u Turskoj ima onih kojima je to i cilj, da bi kasnije optuživali EU za neuspjeh integracijskog procesa", poručio je Junker.\nUnija mora učiniti više na Zapadnom Balkanu koji postaje prostor različitih strateških interesa, upozoreno je danas.\n"Kažete da želite kredibilnu politiku proširenja ali to se ne dešava jer je Z. Balkan postao polje različitih geo-političkih interesa. Ne želimo da stvorimo gradjane drugog reda, moramo da investiramo u Evropu koja neće biti kontinent netolerancije, mržnje i zidova", rekla je članica Evropskog parlamenta iz Slovenije, Tanja Fajon.\nU prvim reakcijama na Junkerov govor, očekivano, euro-skeptici su digli glas protiv još tješnjeg evropskog povezivanja, nazivajući to rastom birokratske briselske nemani i ubijanjem demokratije, dok su zagovornici bližeg povezivanja pozdravili takve smjernice, tražeći više rezultata na terenu, više socijalne pravde za Evropljane i perspektiva za mlade.


Skupština Srbije nastavila sednicu na kojoj će raspravljati o amandmanima\n► Skupština Srbije nastavila sednicu na kojoj će raspravljati o amandmanima\n12.12.2017 | 10:25h ► 12:14h Beograd\nSkupština Srbije nastavila je danas sednicu na kojoj će razmatrati amandmane na predložene izmene i dopune Zakona o budžetskom sistemu, kao i na Predlog zakona o budžetu za 2018. godinu.\nPoslanici početak rada koriste da postave pitanja, što im je omogućeno Poslovnikom o radu parlamenta utorkom i četvrtkom.\nNa dnevnom redu sednice koja je počela 6. decembra, nalaze se predlozi 31 zakona na koje je podneto više od 2.300 amandmana.\nPoslanici su juče završili raspravu o amandmanima na predloge četiri zakona - o dopuni Zakona o budžetu za 2017. godinu i izmenama finansijskih planova za 2017. Fonda za socijalno osiguranje vojnih osiguranika, Nacionalne službe za zapošljavanje i Republičkog fonda za penzijsko-invalidsko osiguranje, i počeli raspravu o izmenama i dopunama Zakona o budžetskom sistemu.\nU raspravi o amandmanima na izmene i dopune Zakona o budžetskom sistemu poslanici opozicije su najviše zamerili što sve penzije nisu vraćene na iznos od pre 2014. godine kada su umanjene u sklopu mera fiskalne konsolidacije.\nTim zakonom je predviđeno povećanje plata u javnom sektoru od pet do 10 odsto i penzija od pet odsto. Posle te povišice, manja primanja nego 2014. godine imaće penzioneri koji imaju najveće penzije, jer su njima najviše i umanjene penzije.\nPoslanici o pretnjama Mariniki Tepić, lokalnim izborima i sajmu nacionalnih manjina\nPoslanici u Skupštini Srbije danas su pitali dokle je stigla istraga o pretnjama upućenim poslanici Nove stranke Mariniki Tepić, "torturi" u opštinama u kojima se u decembru održavaju lokalni izbori i kome je "palo na pamet" da organizuje Sajam nacionalnih manjina.\nPoslanica Nove stranke Marinika Tepić upitala je republičkog javnog tužioca Zagorki Dolovac da li je i šta je uradila povodom inicijative za podnošenje predloga za zabranu rada organizacije Nacionalni srpski front, koji su ona i njen partijski kolega Zoran Živković podneli 5. decembra.\nOna je navela da je ta organizacija "paravan" za delovanje Gorana Davidovića zvanog Firer koji je u bekstvu već 10 godina i njegovu zabranjenu organizaciju Nacionalni stroj.\nOna je pitala ministra policije Nebojšu Stefanovića da li je i šta inicirao povodom zabrane ulaska u Srbiju profašističkim ideolozima iz Velike Britanije kojima je u nekim evropskim zemljama zabranjen ulaza, a u Srbiju kad dođu čak borave i u Palati Srbija, u prostorijama Kancelarije za Kosovo i Metohiju.\nMarinika Tepić je kazala da je Tomislav Lovreković koji je uhapšen jer joj je pretio smrću pušten i upitala dokle je stigla istraga u tom slučaju i da li je tokom istrage priveden bivši savetnik u Kancelariji za Kosovo i Metohiju Miša Vacić, jer je on osoba koja je "intenzivno propagirala i objavljivala pretnje smrću koje je potpisivao Lovreković".\nPoslanik Stranke demokratske akcije Sandžaka Enis Imamović pitao je premijerku Anu Brnabić i direktorku Kancelarije za ljudska i manjinska prava Suzanu Paunović kome je "palo na pamet" da se pored sajma automobila, sajma nameštaja i poljoprivrednog sajma organizuje i sajam nacionalnih manjina.\nSajam je, podsetio je Imamović na definiciju, sastanak prodavaca i kupaca koji se periodično održava na određenom mestu radi direktne trgovine i zaključivanja trgovinskog poslovanja, te kazao da ne zna da li oni koji su došli na ideju da organizuju sajam nacionalnih manjina shvataju nivo poniženje i nepoštovanja da manifestaciju na kojoj treba da budu predstavljeni građani Srbije i njihova kultura nazovu sajam.\n"To možda i baš pokazuje odnos države prema manjinama", rekao je Imamović i istakao da zato podržava odluku Bošnjačkog nacionalnog saveta da ne učestvuje na tom događaju i pozvao sve ostale savete da učine isto dok se ne promene okolnosti.\nTaj sajam je održan je u nedelju, 10. decembra povodom Međunarodnog dana ljudskih prava.\nEnis Imamović zatražio je od premijerke Ane Brnabić i objašnjenje zašto Vlada Srbije u domaćoj i međunarodnoj javnosti iznosi neistine, kada je pitanju proces donošenja Akcionog plan za poglavlja 23 i 24 i podseća da je na Sajmu manjina direktorka Vladine Kancelarije za ljudska i manjinska prava Suzana Paunović izjavila da je taj plan izrađen i donesen uz saglasnost predstavnika svih nacionalnih manjina.\nOn je rekao da predstavnici Bošnjaka nisu dali saglasnost na Akcioni plan za poglavlja 23 i 24 i da traže reviziju tog plana jer je taj plan nelegitiman, nelegalan i apsolutno ne nudi nijedno rešenje za nagomilane probleme sa kojima se bošnjački narod suočava u Srbiji.\nPoslanik Demokratske stranke Dejan Nikolić govorio je o, kako je rekao, "torturi" u Mionici i Pećincima gde će 24. decembra biti održani lokalni izbori i pitao ministra policije šta će učinit povodom tih navoda građana i kada će biti obezbeđen bar minimum uslova za održavanje izbora.\nOn je pitao ministra privrede Goran Kneževića i ministra turizma Rasima Ljajića da li postoji plan za privatizaciju specijalnih bolnica u Sokobanji, Vrnjačkoj banji i Čajetini za koje su zainteresovani građani tih opština koji žive uglavnom od turizma.\nŠef poslaničke grupe Dosta je bilo Saša Radulović pitao je ponovo premijerku Srbije Anu Brnabić da li je birala i jednog ministra i kritikovao ih jer nemaju kvalifikacije za resore koje vode.\n"Šta kvalifikuje (Aleksandra) Vulina za Ministarstvo odbrane, a šta ga je u prethodnoj vladi kvalifikovalo za ministra za rada. Isto tako, šta kvalifikuje Zorana Đorđevića za ta dva ministarstva. To što je bio šofer guvernerke Narodne banke Srbije (Jorgovanke Tabaković) nije kvalifikacija i nadam se da nije glavna stvar zbog koje je izabran", rekao je Radulović.\nOn je dodao i da ministar za državnu upravu Branko Ružić i ministar energetike Saša Antić nemaju dana iskustva van politike i da nisu kvalifikovani za resore koji vode.\nRadulović je naveo da ministri nemaju potrebne kvalifikaciju i da su zato budžeti katastrofalni i da zato nema reformi ni u jednoj oblasti.\nŠef Srpske radikalne stranke Vojislav Šešelji i poslanik Narodne stranke Miroslav Aleksić negodovali su zbog objedinjavanja rasprave o budžetu sa još 30 tačaka i pitali kada će da prestane unižavanje rad parlamenta.\nAleksić se interesovao i ko je i pod kojim uslovima dobio mogućnost da državi isporuči više od 700 automobila marke "škoda".\nŠefica poslaničke grupe Nova Srbija-Pokret za spas Srbije Sanda Rašković Ivić upitala je ministra zdravlja Zlatibora Ločara šta to ministarstvo namerava radi sa Klinikom za infektivne bolesti u Beogradu, a pitala je i kada će inovativni lekovi za hepatitis C biti stavljeni na pozitivnu listu.\nPoslanica Dveri Marija Janjušević je upitala Tužilaštvo za organizovani kriminal da li je i zbog čega doneta naredba o odustajanju od dalje istrage protiv bivšeg ministra Mlađana Dinkića, koja je pokrenuta krajem 2014. godine zbog sumnje da je zloupotrebio službeni položaj i pribavio imovinsku korist 730 miliona dinara bankama.\nMarija Janjušević je upitala predsednicu Skupštine Maju Gojović da li će da prihvatiti da ide sa njom na poligraf kako bi utvrdili da je nikada niko nije dotakao od poslanika Dveri, ni bilo koji drugu ženu i da je izjava Maje Gojković o modrici koju su joj navodno naneli poslanici Dveri kada su "upali" u njen kabinet lažna.\nPoslanici su potom nastavili raspravu o amandmanima na izmene i dopune Zakona o budžetskom sistemu.\nSkupština Srbije usvojila je danas izmene Zakona o načinu odredjivanja maksimalnog broja zaposlenih u javnom sektoru kojim se produžava zabrana zapošljavanja u državnim službama do kraja...


Porodilišta u Srbiji sistematski zanemarena - Dijalog.net\nNaslovna Društvo Porodilišta u Srbiji sistematski zanemarena\nPostavljeno 8. December 2019.\nBeograd, 08. decembar 2019. – Porodilišta u Srbiji su sistematski zanemarena – glavni je zaključak nacionalnog istraživanja „Kakva su nam porodilišta?“ portala Bebac.com.\nU istraživanju je učestvovalo preko 12.000 mama.\nKoordinatorka istraživanja Jasmina Mihnjak kaže da država često obećava podršku, dok u praksi rezultati nisu dovoljni. Iako su bili pozvani, donosioci odluka nisu prisustvovali predstavljanju rezultata istraživanja.\nU kakvom stanju su srpska porodilišta? Ukoliko pitate nekoliko hiljada mama koje su sa portalom Bebac.com podelila svoja iskustva, ocena je jedva vrlo dobra. Rezultati su za nijansu bolji u odnosu na prethodno istraživanje, ali nedovoljno.\n„Zaključak istraživanja 2016. godine je bio da su porodilišta sistemski zanemarena. Volelili bismo da ove godine možemo da kažemo da se to promenilo, ali na žalost, situacija je kada je taj deo u pitanju – ista“, kaže, za televiziju N1, koordinatorka istraživanja Jasmina Mihnjak.\nIstraživanje je pokazalo i da nije svejedno u kom delu Srbije beba dolazi na svet, pa u pojedinim gradovima ukupna ocena porodilišta ne prelazi ni ocenu dobar. Najveće razlike odnose se na same uslove boravka, mogućnost primene epiduralne anestezije, ali i tretman koje su mame imale na porođaju i tokom boravka u porodilištu.\nNajzadovoljnije su porodilje iz Beograda koje su prestoničkim porodilištima dale ocenu – 3,85. Nešto nižu ocenu – 3,67 dobila su vojvođanska porodilišta, dok su porodilišta u južnoj i istočnoj Srbiji najslabije ocenjena – ocenom 3,38.\nA kada je reč o nedostacima, mame su u najvećem broju nezadovoljne zbog higijenskih uslova za vreme boravka u porodilištu, zatim ishranom, nedostupnosti lekara i babica posle porođaja, a svaka treća mama kaže da nije dobila važne informacije o svom i stanju svoje bebe.\nProblematičan je, kažu porodilje, i izostanak podrške i saveta u vezi sa dojenjem.\nPrethodno Stojanović: Afera “Krušik” je pokazala slabost vlasti da se izbori sa svim optužbama\nSledeće Prodaja oružja u svetu povećana za gotovo 5%\nTop Tags lokalna samouprava istraživanje Evropska komisija evropske integracije ljudska prava Vlada Republike Srbije OCD Društvo Evropska unija mediji Civilno društvo Srbija i Evropska unija konkurs vladavina prava mladi


Nije planirano povećanje cene električne energije u 2016. godini | Energetski portal Srbije\nNije planirano povećanje cene električne energije u 2016. godini\n08.04. 2016 Srbija\nVršilac dužnosti direktora JP „Elektroprivreda Srbije“ gospodin Milorad Grčić istakao je u izjavi za medije da u 2016. godini planom poslovanja EPS-a nije predviđeno povećanje cene električne energije.\nGospodin Grčić je istakao da je EPS prošlu godinu završio sa profitom od 2,5 milijarde dinara, a bio je planiran gubitak od 21,5 milijardi dinara, ali i da cena električne energije na tržištu nikada nije bila niža. Dodao je da zbog ovih razloga EPS neće tražiti povećanje cene električne energije, ali i da se ne zna kakva će situacija po ovom pitanju biti u narednom periodu.\nOn je naveo da je EPS od izvoza električne energije zaradio oko 80 miliona evra, a istakao je i da će boljim proizvodnim rezultatima ove kompanije doprineti investicije u revitalizaciju i optimizaciju termoblokova i unepređenje energetske efikasnosti.


Januar 24, 2021 10:47\nTepavčević je sa novinarima podelila utiske o zainteresovanosti građana za vakcinaciju, kao i o organizaciji na Sajmu i navela da je zainteresovanost ogromna, a organizacija fantastična. Istakla je da su se praktično svi zaposleni u socijalnim ustanovama, kao i korisnici Sigurne kuće prijavili za vakcinaciju.\n"U ovom momentu prolaze proceduru i vakcinišu se", kazala je Kisić Tepavčević i navela da je do sada vakcinisano oko 6.000 korisnika i zaposlenih u tim ustanovama širom zemlje.\n"Znamo da je to dobro za sve nas, vidimo da je veliki broj građana shvatio koliko je to značajno i nadamo se da ćemo u narednom vremenskom periodu steći kolektivni imunitet koji će da nas brani od širenja ove bolesti", navela je ministarka.\n"Mi sada jasno vidimo i svetlost na kraju tunela, koja postaje sve jača i jača", zaključila je Kisić Tepavčević.\nDanas nova sednica Kriznog štaba 20\nSrbija 2. u Evropi, 6. u svetu po br. vakcinacija na milion stanovnika 20\nHarčenko: Odlična saradnja Srbije i Rusije u suzbijanju epidemije 25\nVučić: Srbija od početka nabavila 2,62 miliona vakcina 13\nStiglo 100.000 doza vakcina Sputnjik Ve 17


CDT traži sjednicu NKT-a o održavanju izbora u uslovima koronavirusa – Borba\nCDT traži sjednicu NKT-a o održavanju izbora u uslovima koronavirusa\n“Pozivamo vas, nakon ovoga, da NKT u hitnom roku usvoji pravila i smjernice vezane za izbore u uslovima koronavirusa. Od ključne važnosti za demokratski izborni proces je da pravila budu unaprijed poznata svim njegovim akterima“, navodi se u pismu Koprivice predsjedniku NKT-a Milutinu Simoviću.\nPrema njegovim riječima, dvije su ključne grupe pitanja na koja NKT što prije mora dati odgovore, kako bi se i izborna administracija i birači, ali i posmatrači izbora blagovremeno informisali i pripremili za primjenu zdravstvenih mjera u toku izborog procesa.\n“Prva grupa pitanja odnosi se na omogućavanje svakom građaninu i građanki koji imaju pravo glasa da to pravo i ostvare”, rekao je Koprivica.\nOn smatra da je važno kako će se omogućiti glasanje oboljelima, bilo da su u bolnicama ili na kućnom liječenju, i glasanje onima koji su pod mjerama zdravstvenog nadzora, u kućnoj samoizolaciji ili u institucionalnim karantinima.\n“Odgovore na neka od ovih pitanja nije jednostavno dati, budući da je prostor za intervenciju ograničen važećim izbornim zakonodavstvom”, dodao je Koprivica.\nKako je naveo, druga grupa pitanja odnosi se na glasanje na biračkom mjestu, koje mora biti organizovano na način da se zaštiti zdravlje svih učesnika u izbornom procesu.\n“To je posebno bitno u kontekstu ostvarivanja izbornog prava jer na dan izbora niko ne smije biti prinuđen da donosi odluku da li će glasati rizikujući svoje zdravlje. O svim ovim pitanjima, građani to jest birači moraju biti na vrijeme informisani”, kazao je Koprivica.\nTu su, kako je dodao, i mnoga druga pitanja terenskog rada partija u toku kampanje i pravila ponašanja svih aktera u ograničenim uslovima.\n“CDT smatra da je neprikosnoveni javni interes da ova pitanja budu riješena što prije. Vremena za gubljenje nema, a uslovi u kojima se odvija kampanja iz dana u dan su sve neizvjesniji”, zaključio je Koprivica.\nRadunović: Partijski servis DPS-a, RTCG ukinuo prenos Skupštine\nDF: Svi slobodomisleći ljudi da ne daju izjave za RTCG!


Poslanik PDK - Shala: Odbijanje osnivanja ZSO vodi u nove izbore na proljeće | Info-ks.net\n19.12.2021 u 15:46\nPoslanik PDK Shala: Odbijanje osnivanja ZSO vodi u nove izbore na proljeće\nOdbijanje Vlade Kosova da sprovede osnivanje Zajednice srpskih opština, uprkos pritisku međunarodne zajednice, predstavlja plodno tle za prevremene parlamentarne izbore na proljeće, smatra Demokratska partija Kosova, prenosi Reporteri.\nPoslanik PDK Ferat Shala ističe da ZSO može da bude jedan od izgovora za odlazak aktuelanog premijera Albina Kurtija naredne godine, ali dodaje da postoje i drugi socijalni i energetski problemi sa kojima se Vlada suočava.\n"Tačnije, vlada pokazuje da ne postoji alternativa za rješavanje ovih problema", rekao je Shala za RTV Dukagjini.\nPoslanik Pokreta Samoopredjeljenje Armend Muja kaže da bi eventualno rušenje Vlade zbog dijaloga sa Srbijom moglo da ima velike političke posljedice po druge subjekte.\n"Nemoguće je u sadašnjem sastavu Skupštine ratifikovati štetne sporazume za Kosovo. Onog momenta kada je Pokret Samoopredjeljenje došao na vlast riješili smo prvu dilemu, a to je zapravo da onemogućimo, bilo kroz Vladu ili Skupštinu, donošenje štetnih sporazuma za Kosovo. I mi smo tome posvećeni i to će se sprovoditi do kraja", rekao je Muja.\nMuja je dodao da je Kosovo otvoreno za dijalog sa Srbijom, ali onaj, koji je prema njegovim riječima, u interesu građana i mira na Zapadnom Balkanu.


Uprava fudbalskog kluba Voždovac brzo je pronašla rešenje za upražnjeno mesto šefa stručnog štaba nakon odlaska Dragana Aničića. Ekipu će ubuduće predvoditi mladi trener Radomir Koković.\nNa konferenciji za medije koja je održana danas u prostorijama fudbalskog kluba Voždovac javnosti je predstavljen novi šef stručnog štaba ’’zmajeva’’, mladi Radomir Koković. On će na klupi zameniti Dragana Aničića koji je to mesto napustio na kraju sezone.\nNovi šef struke nije krio zadovoljstvo što je postigao dogovor sa upravom beogradskog superligaša oko angažmana i istakao je veliku zahvalnost na prilici koja mu je pružena:\n’’Želeo bih da izrazim zahvalnost upravi kluba koja je u kratkom periodu prepoznala moj kvalitet, način rada, viziju i pristup i pružila mi priliku da budem šef stručnog štaba ovog ambicioznog i organizovanog kluba. Ja ću se truditi da budem drugačiji i da donesem nešto novo u srpski fudbal, kao i do sada. Smatram da sam kao trener inovativan i hrabar i siguran sam da će moja ideja doneti nešto novo i biti osveženje u fudbalu. Na taj način sam birao i saradnike u svom stručnom štabu i jedva čekam da počnem sa radom. Lično sam jako ambiciozan i moji ciljevi su najviši mogući, što ovaj klub i zaslužuje. Uslovi za rad su sjajni, klub je organizovan na najvišem mogućem nivou, to se vidi na svakom koraku, i ne sumnjam da uz pravi pristup možemo da dođemo do željenih rezultata.’’\nRadomir Koković (35) je trenersku karijeru započeo u Kini, dok je u Srbiji prevodio ekipu Sinđelića sa kojom se plasirao u plej-of Prve lige Srbije. Od aprila ove godine bio je šef stručnog štaba Zemuna, ali uprkos dobrim rezultatima nije uspeo da izbori opstanak u elitnom rangu.


Izbori u Beogradu 2022: Aleksandar Šapić - od vaterpolo bazena do kandidata za gradonačelnika Beograda - CITY SMART | Vesti bez ulepšavanja\nPrvi put u istoriji, Beograd bi mogao da vodi bivši sportista.\nAleksandar Šapić, predsednik Skupštine opštine Novi Beograd, kandidat je vladajuće Srpske napredne stranke za gradonačelnika glavnog grada Srbije.\nIz te stranke su posle sednice gradskog odbora naveli da od gradonačelnika očekuju da „marljivo i vredno radi na novim i započetim projektima, izgradnji infrastrukture, na rešavanju komunalnih problema, da građanima obezbedi još bolje uslove života, i da sledi politiku koju vodi predsednik Aleksandar Vučić, a to je politika mira, stabilnosti, razvoja i prosperiteta”.\nAna Brnabić, premijerka Srbije i poverenica SNS za Beograd, kazala je posle sednice gradskog odbora, koji je jednoglasno doneo odluku o Šapiću, da je „sad na Predsedništvu” stranke da glasa o Šapićevoj kandidaturi.\nO bivšem vaterpolo reprezentativcu SR Jugoslavije i Srbije izjasniće se 110 odbornika Skupštine grade čiji su mandati verifikovani prošlog vikenda, 70 dana od kako su održani izbori.\nKrajnji rok za izbor novog gradonačelnika i novog rukovodstva je 30 dana od konstituisanja skupštine.\nAko bude izabran, Šapić će na mestu gradonačelnika naslediti Zorana Radojičića, dečijeg hirurga.\nOsim Šapića, značajnu funkciju u državi obavlja još jedan bvivši vaterpolista – Vanja Udovičić, koji je ministar sporta i omladine u dosadašnjoj Vladi Srbije.\nBio je pomoćnik gradonačelnika Beograda od 2009. do 2012. godine, kada postaje predsednik opštine Novi Beograd.\nUšao je u Demokratsku stranku (DS) 2005. godine, kada je i proglašen za najboljeg vaterpolistu sveta, a kao kandidat te stranke izabran je za predsednika novobeogradske opštine.\nOsnivač je i dobrotvorne fondacije – Budi human koja je osnovana 2014. godine, a bavi se prikupljanjem sredstava za pomoć deci, odraslima, ustanovama i udruženjima sa teritorije Srbije.\nOd tada do 2008. godine igrao je za državni tim, u klupskoj karijeri ima 21 trofej i to devet nacionalnih prvenstava.\nSkupština Beograda dobila je predsednika u novom sazivu, a na toj funkciji je dobro poznato lice – Nikola Nikodijević iz Socijalističke partije Srbije (SPS), koji je počeo treći mandat.\nNa konstitutivnoj sedniciu subotu, 11. juna, 56 odbornika kandidovalo je Nikodijevića, a za njegovo imenovanje je, pored njih, glasao i Vuk Stanić, dojučerašnji odbornik Pokreta obnove Kraljevine Srbije (POKS), koji je deo koalicije NADA.\nVerifikovani su i mandati svih 110 gradskih odbornika ranije tokom sednice, dok će Beograđani na


Гужви и честог враћања са техничког прегледа неће бити\nHomeDRUŠTVOGužvi i čestog vraćanja sa tehničkog pregleda neće biti\nGužvi i čestog vraćanja sa tehničkog pregleda neće biti\n„Zahvaljujući izmenama Pravilnika o podeli motornih i priključnih vozila, malo je verovatno da će značajniji broj vozila biti neispravan zbog izduvnih gasova“, navodi se u saopštenju.\n„MUP je u prethodnom periodu u više navrata naglašavao da sitna oštećenja na vozilu nisu razlog da se vozilo oceni kao neispravno. Kontrolori tehničkog pregleda koji znaju svoj posao nikada nisu ni pravili problem ako na limariji postoje ogrebotine ili je staklo na svetlosnim grupama naprslo“, navodi se u saopštenju.\n„To naravno neće ništa promeniti kada je u pitanju ocena ispravnosti ‘spoljašnjosti’ vozila, jer se na snimku ne vidi ništa više nego što se vidi na fotografiji vozila“, navodi se u saopštenju i dodaje da se vozila već tri godine fotografišu na tehničkim pregledima.\n„Takvi kontrolori nemaju dovoljno iskustva u vršenju tehničkog pregleda, tako da im verovatno neće biti dovoljno minimalno propisanih 30 minuta da pregledaju vozilo po svim stavkama“, ocenjeno je.\n„U Srbiji je registrovano oko 2.500.000 vozila, što znači da prosečan broj vozila kod kojih se izvrši tehnički pregled u toku jednog dana iznosi oko 10.000 ili 10 vozila po liniji tehničkog pregleda“, navedeno je.\n„U praksi je taj broj nešto manji, ali svakako veći od 10 vozila“, ističe se.\n„Baš zbog toga tehnički pregled može da se izvrši 30 dana pre isteka registracione nalepnice, te vlasnici vozila imaju sasvim dovoljno vremena da zakažu tehnički pregled“, zaključuje se u saopštenju MUP-a i Agencije za bezbednost saobraćaja.\nVučić sa Nariškinom o bezbednosnoj situaciji\nBesplatni brzi testovi za kupce ulaznica za Egzit


04.11.2017 15:02 5854 0 0\nNacionalna turistička organizacija Crne Gore i Ministarstvo održivog razvoja i turizma u saradnju sa strateškim partnerima i privatnim kompanijama predstaviće crnogorsku turističku ponudu na Međunarodnom turističkom forumu World Travel Market (WTM), koji počinje 6. novembra u glavnom gradu Velike Britanije - Londonu.\nWorld Travel Market je jedan od vodećih globalnih događaja za svjetsku turističku industriju na kojem svoju ponudu predstavljaju svi sektori turizma, uključujući turističke organizacije, avio kompanije, hotele, agencije, softverske kuće, itd.\nMeđunarodni turistički forum World Travel Market traje do 10.novembra. Ova najznačajniji svjetski turistički forum okupiće oko 5.000 izlagača iz preko 180 zemalja svijeta, preko 50.000 profesionalaca iz oblasti turizma i preko 2000 predstavnika medija.\nDelegaciju Crne Gore predvode ministar održivog razvoja i turizma Pavle Radulović i direktorica Nacionalne turističke organizacije Crne Gore Željka Radak Kukavičić, koji već imaju isplanirane sastanke sa potencijalnim partnerima i predstavnicima medija\nUčešće na ovom forumu je značajno, kako zbog prezentacije ponude , tako i zbog mogućnosti susreta ponuđača sa partnerima i sa drugih emitivnih tržišta.\nDetaljnije 2817 9\nDetaljnije 5566 7\nDetaljnije 1157 5\nDetaljnije 3365 18\nDetaljnije 3840 2\nDetaljnije 3589 20\nDetaljnije 1755 2


Koji predsednici još uvek nisu čestitali Bajdenu?\nA. J. 10. novembra 2020. 10:52\nDok pobedniku na predsedničkim izborima u SAD demokrati Džo Bajdenu pristižu čestitke sa svih strana sveta, jedan broj svetskih lidera još je uzdržan i ne žuri da pozdravi pobedu budućeg američkog predsednika.\nU današnjoj analizi CNN podseća da je Trampova naklonost prema autoritarnim političkim liderima konstanta njegovog predsedničkog mandata i konstatuje se da uzdržanost nekih svetskih lidera zapravo razotkriva prirodu odnosa koje oni projektuju ka budućoj američkoj administraciji i tip saradnje koji anticipiraju.\nKremlj je 2016. godine, nakon Trampove pobede nad Hilari Klinton čestitao pobedu novoizabranom američkom predsedniku samo nekoliko sati nakon objavljivanja izbornih rezultata.\nJuče je predstavnik Kremlja Dmitrij Peskov izjavio da će Moskva sačekati da zvanično budu objavljeni izborni rezultati i tek onda će ih komentarisati.\nNi kineski predsednik Si Điping nije požurio da pozdravi izbornu pobedu Bajdena.\nPredstavnik kineskog ministarstva inostranih poslova preskočio je pitanje novinara kada će Peking uputiti čestitke Bajdenu, odgovorivši da će se Kina ponašati u skladu sa „međunarodnom praksom“.\nNi Ankara još nije reagovala na Bajdenovu izbornu pobedu.\nTurski predsednik Erdogan je uglavnom imao prećutnu saglasnost predsednika Trampa da radi šta god hoće, a sa Bajdenom u Beloj kući odnosi neće biti tako harmonični, smatraju analitičari.\nBrazilski predsednik Bolsonaro, koga mnogi nazivaju „Trampom iz Tropa“ zbog populističke politike koju vodi i negovanja kulta sopstvene ličnosti za sada se ne oglašava o američkim izborima, a i predsednik Meksika Obrador biranim rečima je saopštio da Meksiko mora da sačeka da se rasvetle sve pravne nedoumice koje prate proces prebrojavanja glasova američkih birača pre nego što čestita izbor novom predsedniku SAD.


Zbog serije "Squid Game" sve više ljudi uči korejski jezik - Čitaj.ba\nPočetna/Vijesti/Zbog serije “Squid Game” sve više ljudi uči korejski jezik\nZbog serije “Squid Game” sve više ljudi uči korejski jezik\nInteresovanje za učenje korejskog jezika znatno je poraslo od premijere Netflixove hit serije “Squid Game”, prema izvještajima online škola jezika, naglašavajući rastuću globalnu opsesiju južnokorejskom kulturom počev od kategorije zabave do kozmetičkih proizvoda.\nAplikacija za učenje jezika Duolingo saopćila je da je triler u kojem takmičari bez novca igraju smrtonosne igre iz djetinjstva, u pokušaju da osvoje 38,19 miliona dolara, potaknuo i početnike i postojeće studente u nadi da će poboljšati svoje vještine.\nDuolingo je izvijestio o porastu broja novih korisnika od 76 posto, koji se prijavljuju za učenje korejskog u Velikoj Britaniji i 40 posto u Sjedinjenim Američkim Državama u dvije sedmice nakon premijere serije.\nJužna Koreja, četvrta po veličini azijska ekonomija, etablirala se kao globalno zabavno središte sa svojom živahnom pop-kulturom, uključujući sedmočlani boy bend BTS i filmove poput dobitnika Oscara “Parazit”, crne komedije o produbljivanju nejednakosti, i “Minari”, o korejskoj imigrantskoj porodici u Sjedinjenim Državama.\nSamo ove sedmice Oxfordski rječnik engleskog jezika (OED) dodao je u svoje posljednje izdanje 26 novih riječi korejskog porijekla, uključujući “hallyu” ili korejski val, izraz koji se široko koristi za opisivanje globalnog uspjeha južnokorejske muzike, filma, televizije, mode i hrane.\nPredsjednik Južne Koreje Moon Jae-in ove sedmice pozdravio je dodatke, nazvavši “Hangeul”, korejsko pismo, “tihom moći” zemlje.\n“Jezik i kultura su suštinski povezani i ono što se dešava u pop kulturi i medijima često utječe na trendove u učenju jezika”, rekao je glasnogovornik Duolinga Sam Dalsimer.\n“Sve veća globalna popularnost korejske muzike, filma i televizije povećava potražnju za učenjem korejskog”, objasnio je.\nPrema Korejskoj fondaciji za međunarodnu kulturnu razmjenu, širom svijeta 77 miliona ljudi govori korejski jezik.\nDuolingo sa sjedištem u Pittsburghu rekao je da ima više od 7,9 miliona aktivnih korisnika koji uče korejski, drugi najbrže rastući jezik nakon hindija.\nInstitut King Sejong, koji vodi južnokorejsko ministarstvo kulture, imao je prošle godine oko 76.000 studenata u 82 zemlje, što je naglo proširenje sa samo 740 studenata u tri zemlje u 2007. godini.\n“Bilo je na hiljade ljudi koji su željeli naučiti korejski čak i prije ‘Squid Gamea’ ili grupe BTS, ali su često bili izolovani primjeri”, rekao je Sun Hyun-woo, osnivač Talk To Me In Korean, lokalne platforme za e-učenje sa 1,2 miliona članova u 190 zemalja.\n“Sada su dio ‘globalnog fenomena’, učenje korejskog jezika pretvorilo se u mnogo veću zabavu”, rekao je.\nCijene goriva u Hrvatskoj najviše u historiji\nEuropa ipak prati novi kurs Bidenovog broda


Pojašnjenje od Nacionalne Kancelarije Revizije – ZKA\nPojašnjenje od Nacionalne Kancelarije Revizije\nNacionalna Kancelarija Revizije želi da pojasni za širu javnost u vezi sa informacijom koja je objavljena na portalu lajmi.net, dana 18 aprila 2018, u članku “Ekskluzivno: Krivična prijave za slučaj Kosovskih diplomata kojima je istekao mandat (Imena)”, nije podnela nikakvu krivičnu prijavu kao što se navodi u članku.\nNacionalna Kancelarija Revizije je u završnoj fazi revizije za finansijsku godinu 2017 za sve budžetske organizacije, uključujući Ministarstvo Inostranih Poslova. Ni jedna informacija u vezi sa ovom revizijom još uvek nije obelodanjena. Prema međunarodnim standardima za reviziju na javnom sektoru, Nacionalna Kancelarija Revizije neće dati nikakav komentar pre nego izveštaji revizije budu završni i objavljeni na našoj internet stranici para.\nNacionalna Kancelarija Revizije izražava svoju zahvalnost za korektnu saradnju sa medijima i za medijski prostor koji one izdvajaju za prikazivanje rada NKR-a. U interesu što pravilnijeg i tačnijeg interesovanja javnosti, spremni smo da uvek pojašnjavamo pitanja u vezi sa našim revizijskim radom i aktivnostima naše institucije.


Merkel planira sastanak s Macronom, Putinom i Erdoganom o Siriji u oktobru – Haber.ba\nNjemačka kancelarka Angela Merkel izjavila je u petak da ona i čelnici Turske, Rusije i Francuske planiraju održati samit u narednom mjesecu o situaciji u ratom razorenoj Siriji.\n– Zalažemo se za četverostrani sastanak s predsjednicima Turske, Rusije i Francuske jer je situacija (u Siriji) još krhka – izjavila je Merkel novinarima nakon razgovora s turskim predsjednikom Recepom Tayyipom Erdoganom, piše “Fena”.\n– Namjeravamo to učiniti u oktobru – kazala je.\nMerkel je istaknula da ti razgovori imaju posebnu urgentnost u svjetlu nestabilne situacije u sirijskoj pokrajini Idlib pod pobunjeničkom vlašću.\nTurska je podržavala pobunjenike koji nastoje svrgnuti sirijskog predsjednika Bashara al-Assada ali od kraja 2016. sve tješnje sarađuje s Iranom i Rusijom u okončanju sirijskog sukoba.\nRusija i Turska usuglasile su se tokom samita u crnomorskom turističkom gradu Sočiju 17. septembra oko uspostave tampon zone u Idlibu u cilju sprječavanja vojnog napada.\nSirija, koja prima vitalnu vojnu pomoć od Rusije i Irana, saopštila je kako planira da osvoji Idlib, posljednje preostalo veliko pobunjeničko uporište u sedmogodišnjem ratu.\nRusko-turski sporazum dogovoren je nakon upozorenja da bi velika vojna fanziva izazvala krvoproliće u pokrajini od tri miliona ljudi.\nErdogan je ranije nagovještavao kako planira održati samit na kome bi se raspravljalo o situaciji u Siriji 7. septembra u Istanbulu s ruskim predsjednikom Vladimirom Putinom, francuskim predsjednikom Emmanuelom Macronom i Merkel ali taj sastanak nikada nije održan.\nMerkel je pohvalila turski “sjajni rad” na prihvatu više od tri miliona sirijskih izbjeglica.\nNjemačka je prihvatila stotine hiljada sirijskih tražilaca azila – u politici koja je izazvala duboke podjele unutar vlade kancelarke Merkel, prenosi “AFP”.\nTeme:Angela Merkel, Emmanuel Macron, izdvojeno, Njemačka, Recep Tayyip Erdogan, sastanak, Sirija, Vladimir Putin


Knežević: Najvažniji održiv rast i zapošljavanje - Bizlife.rs\nKnežević: Najvažniji održiv rast i zapošljavanje\n11:52 Beograd, 08/06/2017\nMinistar privrede Goran Knezević izjavio je danas da je sada kada Srbija ima stabilne finansije, najvažnije obezbediti održivi rast i zapošljavanje.On je na konferenciji “Ka boljoj investicionoj klimi na Zapadnom Balkanu” u Beogradu rekao da je Vlada Srbije napravila teške rezove, sprovela teške reforme, što nije bilo nimalo lako.\nOvim potezima, kako je rekao, povećan je Srbiji kreditni rejting, a podigla se i na lestvici Duing biznis liste Svetske banke o uslovima poslovanja.\nKako je dodao, prepolovljena je stopa nezaposlenosti iz 2012. godine i danas ona iznosi 13 odsto, a cilj je da se svede na ispod 10 odsto, kakav je i evropski prosek.\n“Takođe smo povećali minimalnu cenu rada”, rekao je on.\nIstakao je da je put Srbije ka Evropskoj uniji veoma važan i dodao da je interes Srbije da nastavi put evropskih integracija.\nDok Srbija i preostale zemlje regiona ne uđu u Evropsku uniju, on je podsetio na ideju predsednika Srbije Aleksandra Vučića o jedinstvenom tržištu regiona, koji treba da dovede do većeg privrednog rasta, izvoza, investicija i stvaranja tržišta od 20 miliona ljudi.\nKako je ocenio, takvo tržište može da doprinese poboljšanju dobrosusedskih odnosa zemalja regiona.\nKnežević je rekao da brži rast koči činjenica da ova vlada Srbije mora i dalje da posvećuje svoje vreme i kapacitete rešavanju negativnog nasleđa prethodnih vlada – javnih i državnih preduzeća, ali je naglasio da i tu ima velikog pomaka.\nDodao je da od 526 preduzeća, koliko ih je bilo na početku procesa privatizacije, danas ima samo 150 i svako preduzeće posluje po tržišnim uslovima.\nKada su javna preduzeća u pitanju, Kneževic je rekao da ona više nisu gubitaši kao što je to bilo 2014. i danas imaju neto dobit od 70 miliona evra.\nDodao je da je prošle godine priliv stranih direktnih investicija u Srbiji bio više od 1,9 milijardi evra.\n“Iako treba da budemo zadovoljni ovim rezultatom država će još intenzivnije podržavati investicije, ne samo nastavkom politike podsticaja, već i obezbeđivanjem sigurnog i pouzdanog poslovnog ambijenta”, rekao je on.\nKako je ocenio, Srbija je prepoznata kao dobar i pouzdan partner.\n“Tu posebno mislim na zemlje članice Evropske unije u koje Srbija izvozi dve trećine svojih proizvoda”, rekao je on.


Portal Sarajevo-RS.com - Akcija šminkanja za Snežanu Puhalo uspješno sprovedena\nAkcija šminkanja za Snežanu Puhalo uspješno sprovedena\tIstaknut\nsubota, 11 mart 2017 20:28\nGrupa djevojaka iz našeg grada odlučila je danas da pristupi novoj, drugoj po redu, humanitarnoj akciji u cilju skupljanja novčanih sredstava za pomoć i nastavak liječenja Snežani Puhalo iz Kalinovika.\nOne su tokom dana u tržnim centrima ''TOM'', na području opština Pale i Istočno Novo Sarajevo, organizovale akciju šminkanja i na taj način skupljali novčana sredstva za pomoć Snežani, kojoj je potrebna transplatacija jetre.\nJedna od šminkerki, od ukupno njih 18 koliko učestvuje u akciji, Vladana Butulija rekla je novinarima da su odlučili da ponovo krenu u akciju šminkanja za pomoć Snežani Puhalo iz razloga što su se i prošlogodišnje akcije za Miu i Radomira, takođe organizovane u Palama i u Istočnom Novom Sarajevu, pokazale uspješno.\n''Ovo je naša druga humanitarna akcija, prošle godine smo organizovali humanitarnu akciju za Miu i Radomira, a danas smo odlučili da pomognemo Snežani Puhalo. U akciji učestvuje ukupno 18 djevojaka podijeljenih na grupe u Palama i u Istočnom Novom Sarajevu, koje danas šminkaju građane, a sav novac će biti uplaćen na žiro račun Snežane Puhalo'', rekla je Butulija.\nOna je dodala da se nada da će naredne sedmice akcija biti organizovana za Marka Pavlovića sa Pala, kojem je takođe otkrivena Vilsonova bolest koja napada jetru.\nAkciju su pomogli TC ''Tom'' - kafe ''Galerija'', Aleksandar cosmetics, CM market, Miks iz Bijeljine i Aleksandra Gudelj, koja je poklonila šminku.\nSnežana Puhalo (24) se trenutno nalazi na klinici u Padovi, gdje se vrše pripreme i ispitivanja pred operaciju i transplataciju jetre. Njoj je na VMA otkrivena Vilsonova bolest koja napada jetru, pa je zbog toga hitno potrebna transplatacija, a za šta je potrebno 85.000 evra.\nSredstva za pomoć Snežani Puhalo mogu se uplatiti na račune otvorene kod NLB banke Banjaluka u KM: 562-006-81086626-27 i devizni /IBAN : BA395620068137887951/SWIFT BIC RAZBBA22, na ime Snežana Puhalo /JMBG: 1012993136532/.\nTakođe, aktivan je i ''Mtel'' humanitarni broj 1415, na koji pozivom donirate 1 KM\nViše iz ove kategorije « Cekovića kuća na Palama - istorija Obilić i Gen prikupili 780 KM za Marka Pavlovića »


31-03-2020 | 16:22 | Autor/Izvor: Naxi media - Malo pozorište Duško Radović PR\nU sredu, 1. aprila 2020. u 19 časova, odnosno reprizno u subotu u 19 časova, u okviru naše emisije „Bajka u 7“, roditelji će imati priliku da sa svojim najmlađima čuju novu audio bajku. Bajke čita i oživljava dobro poznati glas Vladislave Đorđević (sinhronizacija naslovnog junaka animirane serije „Sunđer Bob Кockalone“, zatim „Ren i Stimpi“, „Pingvini sa Madagaskara“...). Ove srede, na programu je bajka „Svinjar“, Hansa Кristijana Andersena, koja govori o princu koji je morao da se preruši u svinjara kako bi osvojio srce princeze u koju se zaljubio. Uz svaku bajku, dolaziće i propratni tekst o piscu, kompozitoru muzike, kao i samoj bajci, uz predloge kako da se slušanje bajke učini što zanimljivijim i interaktivnijim, kako za decu, tako i za odrasle.\nI ovog petka, 3. aprila, u 17 časova emitovaće se video radionica „Pravite sa Minom“. Zajedno sa Minom Miladinović, posetioci našeg kanala imaće priliku da sa svojom decom načine figurice od materijala koji ima svako domaćinstvo – papira! Mina u Malom pozorištu „Duško Radović“ radi na scenografiji i kostimu predstave „Guliver“, koja je u pripremi, a takođe stoji iza brenda „Кoko Daš“, brojnih drugih pozorišnih scenografija i kreacija koje krase gradski prostor. Sa njom, deca i odrasli će imati priliku da gledaju i učestvuju u video radionici kreacija formi od papira. I ove nedelje, Mina će sa svoje dve male pomoćnice, Nikom i Iskrom, tematski propratiti našu audio bajku. Jedva čekamo da vidimo šta će smisliti!\nI, na kraju, u nedelju, 5. aprila u 12 časova, pozorište dolazi kod Vas. Malo pozorište „Duško Radović“ emitovaće svake nedelje snimak jedne pozorišne predstave, sa sadašnjeg ili nekadašnjeg repertoara. Ove nedelje, u pitanju je predstava „Andersenovi kuvari“ u režiji Dragoslava Todorovića, predstava koja je doživela fantastičnih 100 igranja u Malom pozorištu i koja će lepo zaokružiti ovu nedelju spojem više različitih Andersenovih bajki.\nTagovi: Dusko Radovic decije predstave predstave za decu


Zvezdi pripala Kumanovska bitka - Jadranska liga, Košarka\nSite Default 28.10.2012., 20:05\nU fantastičnoj atmosferi pred oko tri hiljade navijača Zvezda je savladala Kumanovo rezultatom 88:68.\n„Iskoristili smo priliku da gostovanjem u Makedoniji spojimo lepo sa korisnim i sa zadovoljstvom smo učestvovali u prijateljskoj utakmici koja je bila u sklopu obeležavanja stogodišnjice Kumanovske bitke. Kumanovo je makedonski prvoligaš, a učestvuje u Balkanskoj ligi pa je to bila odlična prilika da proverimo neke igrače i utvrdimo neke pozitivne stvari kojih je bilo u meču sa MZT-om dan ranije. Igrali smo dosta dobro raspodelili smo minutažu. Ovi momci koji su manje igrali dobili su šansu i moram da kažem da su je lepo iskoristili. Posebno želim da se zahvalim publici, domaćin navijačima, ali pre svega velikom broju Delija koji su došli da nas podrže“ izneo je svoje utiske posle meča trener Crvene zvezde DIVA Vlada Vukoičić.\nCrvena zvezda DIVA – Kumanovo 88:68 (24:24, 29:9, 18:19, 17:18)\nPrethodna vest Titula za Zikija i Nestora\nSledeća vest Ljuboja heroj Legije


SSP: Vlada obmanjuje javnost šireći vest da su naši energetski problemi rešeni - Glas Podrinja\nStranke slobode i pravde (SSP) saopštila je danas da "smo svedoci velike energetske krize, kojoj se još ne nazire kraj", a da Vlada Srbije pokušava da obmane javnost šireći vest da su nam svi problemi u energetici rešeni dogovorom o nižoj ceni gasa iz Rusije.\n"Naime, naše najveće energetsko preduzeće EPS preko 70 odsto električne energije proizvodi iz uglja, a ne iz gasa, a istovremeno većina našeg stanovništva upravo koristi struju kao energent za grejanje. Umesto da svi remonti na termeoelektranama budu završeni pred početak grejne sezone, naš najveći individualni kapacitet TENT B1 ulazi tek ovih dana na mrežu", naveo je SSP.\nKako je ova stranka istakla, "zbog ovakvog lošeg planiranja remonta EPS je morao da kupuje veliku količinu energije na otvorenom tržištu po papreno visokim cenama kao i da pozajmljuje veliku količinu energije iz Republike Srpske po nejasnim uslovima".\n"Gradjani Srbije imaju pravo da znaju kakva nas zima čeka, da li će zbog nedostataka energije dolaziti do restrikcija i smrzavanja gradjana i da li će gradjani Srbije plaćati cenu nekontrolisanog uvoza električne energije kroz povećanje inflacije i daljeg siromašenja stanovništva", navela je SSP.\nStranka je upitala ministarku energetike Zoranu Mihajlović "koliko je električne energije EPS kupio na otvorenom tržištu u periodu od septembra ove godine do danas i po kojoj jediničnoj ceni je EPS plaćao svaki megavat-čas električne energije".\nTakodje su upitali, kako je navedeno u saopštenju, "pod kojim uslovima je EPS 'pozajmio' električnu energiju iz Repubike Srpske i kako planira da tu energiju 'vrati'".\n"Da li su naši rudnici i termoelektrane spremne za predstojeću zimu? Da li je plan otkrivanja otkrivke na glavnim kopovima u skladu sa planovima? Da li su rezerve otkrivenog uglja dovoljne i za najgori scenario ove zime? Da li su odradjeni svi neophodni remonti i da li je besprekoran rad svih termoelektrana garantovan za predstojeći zimski period?", upitala je SSP ministarku Mihajlović.


Tanjug 14. avgusta 2019. 16:14\nHONGKONG – Vlasti aerodroma u Hongkongu saopštile su danas da su, posle sukoba policije i demonstranata koji su se okupili na aerodromu prethodne noći, dobile sudski nalog kojim se zabranjuju demonstracije koje ometaju rad aerodroma.\nKineska kancelarija za poslove Hongkonga istog dana osudila je ono što je nazvala „terorističkim aktima“ na međunarodnom aerodromu u Hongkongu, uključujući jučerašnji incident u kojem su demonstranti napali reportera kineskog glasila, preneo je Kjodo.\nNakon što su višednevni protesti poremetili rad aerodroma i došlo je do prinudnog otkazivanja stotine letova, aerodrom se danas vraća u normalu, iako je više od 100 letova otkazano, navodi se na vebsajtu aerodroma.\nAerodromska uprava saopštila je da je dobila privremenu zabranu „ograničavanja osoba od protivzakonitog i namernog ometanja ili ometanja pravilnog korišćenja aerodroma“ i od „prisustva ili učešća u bilo kakvim demonstracijama ili protestima na aerodromu“, osim u određenim područjima.\nIzvršni direktor aerodromske uprave Fred Lem rekao je novinarima da se demonstracije mogu održati samo na određenim mestima, uz prethodno odobrenje.\n„Ali nemamo plan da odobrimo bilo kakve demonstracije u bliskoj budućnosti“, rekao je Lem.


Besplatni udžbenici od grada stigli na vreme - Glas Šumadije\nNaslovna > Društvo > Besplatni udžbenici od grada stigli na vreme\nUčenici prvog razreda osnovnih škola i ove godine su od grada Kragujevca dobili besplatne udžbenike kao, kako kažu u gradu, vid podrške roditeljima i deci da lakše prebrode početak školovanja.\nOve godine grad Kragujevac je obezbedio udžbenike za 1.610 đaka prvaka, ukupne vrednosti osam i po miliona dinara, dok je za decu sa smetnjama u razvoju, decu iz porodica primaoca socijalne pomoći i za treće dete, knjige obezbedilo Ministarstvo prosvete, nauke i tehnološkog razvoja.\nOvo je šesta godina za redom kako obezbeđujemo udžbenike za polazak dece u prvi razred. Prošle godine roditelji su sa pravom bili nezadovoljni, jer smo sa isporukom kasnili 10 do 15 dana, ali su ove godine udžbenici stigli na vreme, kazao je član Gradskog veća za obrazovanje, Dušan Aleksić, prilikom posete OŠ „Milutin i Draginja Todorović“.\nKomplet sadrži udžbenike za matematiku, srpski, Svet oko nas, engleski jezik i prateće radne sveske i listove koje roditelji dobijaju na revers i po završetku školske godine udžbenike vraćaju, a radne sveske i listove zadržavaju.\nNabavka udžbenika koju realizuje lokalna samouprava značajno pomaže porodicama najpre u onom finansijskom delu početka školovanja dece, a samim tim obraduje i đake pravake. Besplatni udžbenici za prvake su dobra investicija i za školu, jer nemamo dodatnog napora oko nabavke, organizacije, posredovanja i sličnog zbog čega smo veoma zahvalni, kazao je direktor OŠ „Milutin i Draginja Todorović“, Dragan Pavlović.\nPavlović je dodao i da su ove godine udžebnici podeljeni svim đacima na vreme, odnsono 1. septembra.\nfoto: Glad Kragujevac\nTagovi: besplatni udžbenici Dragan Pavlović Dušan Aleksić đaci prvaci Kragujevac OŠ Milutin i Draginja Todorović Škole školska godina


Investiranje i razvoj železnice prioriteti za Srbiju | EurActiv Serbia\nInvestiranje u železnicu, njen oporavak i razvoj, prioriteti su Agende povezivanja za Zapadni Balkan, rekao je direktor Transportne zajednice za Jugoistočnu Evropu Matej Zakonjšek.\n"Cilj Transportne zajednice je integracija transportnih tržišta naših članica u regionu sa EU", istakao je Zakonjšek.\nOn je 20. oktobra na onlajn konferenciji Evropskog pokreta u Srbiji (EPuS) naveo da su železnice jedan od najzelenijih načina transporta, kao i da je Srbija "kičma" železnice Zapadnog Balkana.\n"Železnica mora da bude povezana sa vodnim putevima, za koje imamo neke od konkretnih projekata, poput obezbeđivanja plovnosti Save i Dunava", kazao je direktor Transportne zajednice.\nZakonjšek je kao neke od prioriteta istakao i bezbednost na putevima i olakšavanje transporta robe i ljudi.\n"Olakšavanje prelaska granice podrazumeva meke mere, poput usklađenog radnog vremena carinskih vlasti ili stanica na kojima prelaze samo kamioni", objasnio je on.\nŠef sektora za saradnju Delegacije EU Ingve Engstrom rekao je da je u cilju praćenja Agende za povezivanja sa EU Evropska komisija 2015. godine izdvojila milijardu evra.\n"Do sada je investirano 200 miliona evra samo u Srbiji kroz grantove i to je šest projekata u domenu transporta, dok bi vrednost ukupnih investicija i za ostale projekte trebala da bude 2,6 milijardi", izjavio je Engstrom.\nPrema njegovim rečima, cilj investicija je otvaranje radnih mesta, poboljšanje privrednih i ekonomskih veza regiona i EU.\nDirektor Regonalne privredne komore za Moravički i Raški administrativni okrug Zvonko Tufegdžić rekao je da će obnavljanje železničkog saobraćaja obezbediti ekonomski i privredni potencijal tog kraja.\n"Ovo područje bi ponovo moglo da postane železničko čvorište, jer Kraljevo spaja železničke koridore 10 i 11, što bi ostvarilo direktnu vezu sa Centralnom i Zapadnom Evropom", kazao je Tufegdžić.\nPrema njegovim rečima najveću korist će imati stanovništvo, otvaranjem radnih mesta, potom metalska industrija koja ima najveći problem pri transportu, auto i drvna industrija, kao i rudarstvo.\nStručnjak za energetiku Gligo Vuković kazao je da su investicije u toj oblasti usmerene na projekte energetske efikasnosti i obnovljivih izvora energije.\n"Jedan od najvećih projekata iz oblasti energetike je transbalkanski električni koridor koji će pomoći i razvoj obnovljivog sektora, kao i gasno povezivanje Srbije i Bugarske, koje je u pripremi", rekao je Vuković.


EPCG: 30.000 domaćinstava u CG ostvarilo popust od 40 odsto na majskim računima – Mladi Nikšića\nEPCG: 30.000 domaćinstava u CG ostvarilo popust od 40 odsto na majskim računima\nOko 30.000 domaćinstava u Crnoj Gori ostvarilo je u maju popust od četrdeset odsto na računima za utrošenu električnu energiju, saopšteno je Vijestima u Elektroprivredi Crne Gore.\nNa osnovu zaključka Vlade Crne Gore i odluke Odbora direktora EPCG računi za maj, jun I jul za 40 odsto umanjuju se nezaposlenim koji se nalaze na evidenciji Zavoda za zapošljavanje Crne Gore i penzionerima sa primanjima ispod 222 eura Uslov da bi ostvarili popust je da su strujomeri registrovani na njihovo ime.\n“Vjerujem da su građani na prtistiglim računima osjetili umanjenja i popuste koji će pomoći njihovim kućnim budžetima”, kazao je NIkola Rovčanin.\nElektroprivreda Crne Gore, ističe on, u poslednjem periodu donijela je nekoliko odluka kako bi građanima i privredi olakšala izmirenje obaveza po osnovu utrošene električne energije.\n“Interesovanje javnosti za ove akcije je veliko, pa bismo još jednom htjeli da podsjetimo koje su akcije i popusti aktuelni. Prije svega, svi članovi Zlatnog tima, domaćinstva koja redovno izmiruju svoje obaveze, na ukupnom računu za utrošenu električnu energiju od majskog računa ostvaruju popust od 12,25 odsto. U toku je, do kraja juna, nagradna igra u okviru koje se 30. juna pravi presjek ulaska u Zlatni tim, pa će sva domaćinstva koja 30. juna ne budu imala dugovanja, pored učešća u nagradnoj igri, ostvariti i pravo na popust od 12,25 eura na ukupnom računu i ukoliko budu zadržali kontinuitet redovnosti plaćanja, isti će ostvarivati do kraja godine”, kazao je Rovčanin.\nEPCG je, ističe izvršni direktor kompanije, odlučila da do kraja godine odobri popust od 3 odsto na računima potrošača iz kategorije ostala potrošnja (preduzeća, institucije..), dok će u isto period popust za obrazovne i zdravstvene ustanove – škole, vrtiće, bolnice i domove zdravlja, biti obračunat u iznosu od 10 odsto.\n“EPCG je odlučila da svim nezaposlenim građanima, penzionerima sa primanjima nižim od 222 eura i korisnicima socijalnih davanja, omogući plaćanje dugova za električnu energiju na period od 3 i 5 godina, bez učešća, uz redovno plaćanje tekućeg računa. Potrošačima iz ovih kategorija, koji su ujedno i vlasnici brojila, tokom juna i jula neće biti obustavljeno napajanje električnom energijom, već će se tokom ova dva mjeseca ostaviti vrijeme da potpišu novi model izmirenja dugovanja. Tako će se korisnicima iz ovih kategorija, čija su dugovanja veća od 500, a manja od 1.000 eura, omogućiti plaćanje zaostalog duga na 36 mjesečnih rata, bez učešća, a korisnicima sa dugom većim od 1.000 eura do 60 mjesečnih rata, uz obaveznu obnovu ugovora po isteku 23 mjeseca”, rekao je Rovčanin.\nKorisnicima socijalne i materijalne pomoći, EPCG svakog mjeseca obračunava subvencije od 30, 40 ili 50 odsto za račun do 60 eura, odnosno fiksni iznos popusta od 18 do 24 eura.\n“Ukoliko neko već ostvaruje ovu subvenciju, ne duplira se subvencija po nekog drugom osnovu, dok se grupi koja ostvaruje 30 odsto popusta, a imaju pravo i na 40 odsto po drugom osnovu, obračunava dodatnih 10 odsto”, pojasnio je Rovčanin. “\nUspjeh učenika Muzičke škole Dara Čokorilo na međunarodom takmičenju\nAdvokati i Ministarstvo finansija nastavljaju dogovore


Javno komunalno preduzeće Beogradski metro i voz raspisao je javnu nabavku za stručno-tehnički nadzor nad terenskim, istražnim, inženjerskogeološkim radovima i laboratorijskim ispitivanjima, radi izrade geotehničkog elaborata.\nElaborat o uslovima izgradnje izrađuje se za potrebe Studije opravdanosti sa Idejnim projektom za prvu fazu metro Linije 1 u Beogradu. Procenjena vrednost nabavke je dva miliona dinara bez PDV-a, piše eKapija.\nStručni nadzor, između ostalog podrazumeva kontrolu da li se terenski istražni radovi i laboratorijska ispitivanja izvode u svemu prema projektu geoloških istraživanja, kao i kontrolu i proveru kvaliteta i kvantiteta svih radova i primenu zakona, propisa, standarda i tehničkih normativa.\nBudući stručni konsultant biće zadužen i za kontrolu primene mera bezbednosti i zdravlja na radu, zaštite od požara i životne sredine, proveru da li postoje dokazi o kvalitetu materijala koji se koriste pri izradi pijezometarskih i inklinometarskih konstrukcija i stalnu kontrolu ispravnosti bušačih garnitura i opreme koja se koristi za terenske istražne radove.\nStručni nadzor se obavlja od početka terenskih istraživanja do završetka laboratorijskih ispitivanja. Rok za izvršenje stručnog nadzora je 150 dana od dana stupanja ugovora na snagu.\nRok za podnošenje ponuda je 30. novembar 2020.\nPodsetimo, početkom novembra JKP Beogradski metro i voz raspisao je javnu nabavku za izradu geotehničkog elaborata, a procenjena vrednost nabavke je 100 miliona dinara bez PDV-a. Kako se navodi u dokumentaciji, geotehnička dokumentacija za potrebe idejnog projekta treba da definiše sve inženjersko-geološke i geotehničke uslove za izgradnju prve faze prve linije metroa.


SPS-u platforma Ružićev stav o huliganu\nBEOGRAD - Ministar za rad, zapošljavanje, boračka i socijalna pitanja Aleksandar Vulin izjavio je danas da mu je žao što skoro neće biti izbora, jer bi socijalistima na njima mogla da bude izborna platforma to što njihov funkcioner smatra da je "dobar čovek onaj koji vređa premijera".\nVulin je u intervjuu "Blicu" precizirao da misli na funkcionera SPS Branka Ružića, koji se fotografisao sa navijačem koji je vređao premijera Aleksandra Vučića.\n"Smatra da je dobar čovek neki huligan koji vređa predsednika vlade i koalicije čiji ste deo. Onda nije loše da se ide na izbore, pa neka vam to bude platforma, ali onda to radite kao opozicija, a ne sa udobne pozicije potpredsednika vladajuće partije", ocenio je Vulin.\nLider SPS Ivica Dačić rekao je povodom toga što je Runedavno da će po povratku iz posete Moskvi razgovarati sa Ružićem o fotografiji koju je potpredsednik socijalista objavio na svom Fejsbuk profilu, istakavši da je takvo Ružićevo ponašanje nedopustivo i da će o njemu biti reči na organima stranke.\nKako su preneli beogradski mediji, lider socijalista je ocenio da je Ružić napravio nepromišljen potez koji nanosi nepotrebnu štetu odnosima SPS sa njenim koalicionim partnerima.\nRužić je, kako prenose mediji, na Fejsbuku objavio fotografiju iz kafane sa Igorom Mikićem, a ispod nje napisao:\n"Moje prvo upoznavanje sa čovekom, ljudinom Igorom Mikićem, rodom iz Peći. Divan čovek, čestit, pošten i, što je meni najvažnije, grobar od glave do pete".\nFotografija je u međuvremenu uklonjena sa Fejsbuk profila.\nMikić je tokom prenosa utakmice Srbija-Albanija, koja je prekinuta zbog ubačenog drona, dva puta ušao u kadar, uzvikujući pogrde na račun premijera.\n« Vuk Jeremić: Evropa sve manje u geopolitici Dačić:U rukovodstvu SPS ne mogu biti protivnici koalicije »


Senke u zlatu\nFotografija - od grčkog φως phos ("svetlo"), te γραφις graphis ("crtanje") ili γραφη graphê, koje zajedno znače otprilike "crtanje pomoću svetla". U korenu reči fotografija već je rečeno da je ta vrsta dvodimenzionalne vizulne predstave zasnovana od prisustva svetla, onakvog kako ga fizika shvata („objektivnog“) i realizovanog („napisanog“) na nacin kako ga tehnika omogučava. Količinsko prisustvo i odsustvo svetla, kroz hemijski proces, stvara crno-belu fotografiju koju čitamo kroz odnose svetla i senke. Osnovna namena senke u vizuelnoj reprezentaciji podrazumeva postojanje nečeg stvarnog što odskače od opsteg prostora, što znaci da je to nesto trodimenzionalno. To znači da fotografija prepisuje trodimenzionalne oblike u dvodimenzionalu predstavu. Menjajući položaj senki na slici, tj pretvarajući ih u simboličku svetlost, senka je pretvorena u zlatnu površinu, dobija se nov doživljaj šta je to iluzivnost fotografije. Ovaj eksperimentalni foto postupak priblizava vizuelni koncept fotografije vizibilnosti vizantijske ikone i različitijeg poimanja realnosti , gde je svetlo shvaćeno na simbolican način кроz realizaciju putem zlatnih površina. Ovakva vrsta intervencije ima nameru da fotografiju pretvori u „nešto drugo“. Postupak je pre svega pokrenut radi ispitivanja mogućnosti i razloga za postojanje reprezentujucih vizuelnih predstava u vremenu „posle fotografije“. Ova grupa slika je deo jednog većeg istraživanja, sa istim ciljem, u kojem su uspele svojom posebnošću da se osamostale kao jedna zasebna celina, dovoljno čitljiva da bude autonomna. Radovi iz ove serije, kod posmatrača, u svojoj reprezentativnosti, pojacavaju realnost prebacujući je na drugi nivo koji više nije samo objektivan. To je slika, i dalje vezana za svoju predstavljačku nameru, sastavljena od naizgled dve nespojive vrste svetla, objektivnog i simboličkog. Kao rezultat se dobila hibridna vizuelna predstava koje je sad udaljena od svog fotografskog porekla i koja je sa tim postala nesto što nije bila.\nPredeli sa Olimpa\nEngleski “museum” potiče od latinske reči i pluralizovana kao “museums” (ili redje “musca”). Prvobitno potiče iz grčkog "mouseion", što označava mesto ili hram posvećen muzama (božanskim zaštitnicama umetnosti u grčkoj mitologiji). Muzej je institucija koja se brine za zbirke artefakata i drugih predmeta naučnog, umetničkog, kulturnog i istorijskog znacaja I cini ih dostupnim za javni uvid putem izlaganja koja mogu biti stalna ili privremena. Tako posebno osmišljena i specijalno čuvana unutrasnjošt je za mene živ prostor u kom imamo direktnu vezu sa načinom mišljenja, stvaralačkog delovanja i verovanja ljudi iz prošlosti. Iako je namenski napravljen kao jedna črvsta konstrukcija specifičnih pravila i normi ponašanja slučajnost se ovde otkriva na jedan vrlo tih i prefidan način. Minimalna prisutnost tih slučajnosti pojačava njenu važnost i stvara atmosferu koja spaja prošlost i sadašnjost u neko neodređeno vreme koje sa sobom nosi novi osećaj postojanja. To je prostor gde je mit živ i gde su sva verovanja istinita. Fotografije iz ove serije su nastale (i dalje nastaju) sa verovanjem u metafizičku posebnost muzejskog prostora.\nLjubav, ili bilo koja vrsta emotivnih odnosa između dvoje (ili više) ljud, kao tema je, zbog svog potencijala za sladunjavo i suvišno, skoro nepoželjna u savremenoj umetnosti. Zbog svoje otrcanosti i nepoželjnosti mene je privukla da je istražujem u vidu forme kako se nudi i kako se konzumira. Njena sveprisutnost kao potreba ostaje stalna i kod savremenog čoveka ali se menjaju sredstva iskazivanja i zadovoljavanja. Potrošačko društvo kao jedna nezasita i brza forma življenja postavlja, nešto što se u svom klišeu može nazvati ljubav ili u danšnjem smislu pre kao odnos muškarca i žene, odnos između istih polova, odnosi između parova i parova i pojedinca, i svih daljih podgrupa, postavlja ovu potrebu na tržiste. Omogućeno ne više tako novom tehnologijom interneta, tržišna logika ne ograničava ovo zadovoljavanje između subjekata na fizičku prisutnost već je postavlja u virtuelni oblak, drevni eho o prebivalištu ljubavi. Akteri ovih dešavanja, spakovani u dvodimenzionalni prostor su isto vreme stvarni, jer i dalje verujemo doživljaju pokretne slike, i nestvarni, jer su neopipljivi i kao takvi su predmet moje fotografije na način kako se to obično shvata u dokmentarno-portretnoj fotografiji. Fotografija kao vrhunski medij reprodukcije ovde dobija i na vizibilnosti, osobini koja po logici stvaranja pripada slikartvu ili skulpturi.


Osvježeno 1. septembar/rujan, 2013.\nSAD poseduju dokaze da je u napadu u Damasku 21. avgusta upotrebljen otrovni gas sarin, izjavio je u nedelju američki državni sekretar Džon Keri.\nKeri je naveo da su SAD primile uzorke kose i krvi za koje je test pokazao da imaju tragove sarina dodavši da će najnoviji dokazi dodatno pojačati poziv američkog predsednika Baraka Obame da Kongres odobri akciju u Siriji, prenose svetski mediji.\n"Verujem da će razlozi za akciju biti jači iz dana u dan", kazao je Keri.\nSirijska vlada saopštila je da je "i dalje spremna" za svaki napad. Sirijski predsednik Bašar al Asad izjavio je da je Sirija sposobna da se suoči "sa svakom spoljnom agresijom", prenela je državna sirijska televizija.\nZamenik sirijskog ministra spoljnih poslova Fejsal Mokdad nazvao je potez američkog predsednika "političkim i medijskim manevrom", dok je premijer Sirije Vael al Halki izjavio da je sirijska vojska "u potpunosti spremna" da odgovori na bilo kakvu akciju SAD.\nDržavni list Al Tavra navodi da je odluka predsednika SAD da odloži mogući napad na Siriju dok ne dobije odobrenje Kongresa "početak istorijskog američkog povlačenja".\nSirijske opozicione grupacije ocenjuju da bi ovaj Obamin potez mogao da ohrabri snage predsednika Bašara al-Asada.\nOdluka Obame može se tumačiti kao deo napora da se dobije širi globalni konsenzus u borbi protiv upotrebe hemijskog oružja, saopštile su u nedelju Ujedinjene nacije.\nFrancuski ministar unutrašnjih poslova Manuel Vals izjavio je u nedelju da Francuska neće delovati jednostrano kad je reč o napadu na Siriju, već će sačekati odluku američkog Kongresa.\nJapanski premijer Šinzo Abe istakao je da će njegova vlada pomno pratiti debatu u Kongresu.\n"Verujem da je izjava predsednika Obame izraz njegove snažne volje po ovom pitanju", kazao je Abe. "Pažljivo ćemo pratiti šta događaje u Kongresu i koodinisaćemo se sa međunarodnom zajednicom kako bismo prikupili i analizirali dostupne informacije u nadi da se situacija makar malo poboljša".\nPredsednik Venecuele Nikolas Maduro kritikovao je Obamu jer, kako je naveo, zaobilazi Ujedinjene nacije.\nAleksej Puškov, šef Komiteta za međunarodne poslove u ruskoj Dumi, objavio je na svom nalogu na Tviteru da se Obama okrenuo Kongresu "kako bi ratu dao bar nekakav legitimitet".\nSaudijska Arabija saopštila je da je vreme da svet učini sve da spreči agresiju protiv sirijskog naroda i da će podržati napade na Siriju ako to želi sirijski narod.\n"Pozivamo međunarodnu zajednicu da svim silama spreči agresiju protiv sirijskog naroda", rekao je saudijski ministar spoljnih poslova Saud al-Faizal na sastanku ministara spoljnih poslova Arapske lige u Kairu.\nOčekivanja od Kongresa\nObama je u subotu zatražio odobrenje Kongresa za vojni udar na Siriju zbog navodne upotrebe hemijskog oružja u toj zemlji. Američki predsednik je rekao da je napad u predgrađu Damaska 21. avgusta bio toliko “gnusan”, da želi da odgovori onim što je opisao kao “ograničene” vojne operacije.\nBela kuća je nakon govora predsednika u subotu Kongresu poslala nacrt mera koje pozivaju na davanje Obami formalnog ovlašćenja za upotrebu sile u Siriji, kako bi se sprečila upotreba hemijskog oružja. Senat i Predstavnički dom trebalo bi da raspravljaju i glasaju o tom pitanju u sedmici koja pocinje 9. septembra.\nAmerička administracija tvrdi da je u napadu 21. avgusta u predgrađu Damaska ubijeno više od 1400 ljudi. U obraćanju naciji Obama je izjavio:\n„Nakon pažljivog razmatranja, odlučio sam da Sjedinjene Države preduzmu vojnu akciju protiv ciljeva sirijskog režima. To ne bi bila intervencija neograničenog trajanja, a ne bismo angažovali ni kopnene trupe. Umesto toga, naša akcija biće izvedena tako da bude ograničena u trajanju i obimu. Siguran sam da Asadov režim treba smatrati odgovornim za upotrebu hemijskog oružja, da možemo odvratiti takvu vrstu ponašanja i degradirati kapacitet režima za buduće takve napade."\nObama je prvobitno planirao da pokrene vojnu operaciju protiv Sirije bez obraćanja Kongresu, ali je u petak uveče svojim saradnicima rekao da je promenio mišljenje, izjavili su neimenovani viši zvaničnici administracije. Oni su rekli su da je Obama odbacio predloge svojih savetnika za nacionalnu bezbednost, koji su smatrali da predsednik SAD ima ovlašćenje da sam pokrene tu akciju.\nObama je rekao da SAD neće tražiti rezoluciju Saveta bezbednosti Ujedinjenih nacija da upotrebi silu. Naglasio je da je vojna akcija potrebna da bi se poslala poruka da je upotreba hemijskog oružja zabranjena i da se ona ne može tolerisati.\n“To je napad na ljudsko dostojanstvo, a predstavlja takodje i ozbiljnu opasnost za našu nacionalnu bezbednost. To je izvrgavanje posemehu globalne zabrane upotrebe hemijskog oružja. To ugrožava naše prijatelje i partnere duž sirijske granice – uključujući i Izrael, Jordan, Tursku, Liban i Irak. To bi moglo da dovede do eskalacije upotrebe hemijskog oružja ili proliferacije terorističkim grupama. U svetu suočenom sa mnogostrukim opasnostima s takvom pretnjom se moramo konfrontirati”, kazao je Obama i dodao da su američke snage već na mestu i spremne za udar ako bude naređen.\nMuhamed Aboud, jedan od zamenika komandanata iz opozicione Oslobodilačke vojske Sirije, pozdravio je Obaminu podršku vojnoj intervenciji.\n"Dugo smo čekali ovu odluku. (Sirijski) narod i borci za slobodu su veoma srećni što su čuli da je predsednik Obama doneo ovakvu odluku. Međutim, kako smo razumeli njegove reči, predstoji debata o tome u Kongresu".\nSamir Našar, član Sirijske nacionalne koalicije, rekao je da je opozicija "očekivala direktan i iminentan napad", ali da veruje da će Kongres odobriti akciju.\nZvaničnici američke administracije veruju da će Kongres podržati vojni napad. Međutim, podele među poslanicima su očigledne – jedni još nisu uvereni u nužnost vojnog udara na Siriju, dok drugi žele veliku operaciju u cilju eliminisanja Asadovog režima.\nNedavne ankete pokazuju da se većina Amerikanaca protivi vojnoj operaciji u Siriji.\nKritika Putina i podrška Kamerona\nSirijski režim negirao je izvršenje napada hemijskim oružjem i optužio pobunjenike da stoje iza napada 21. avgusta u pokušaju da izazovu intervenciju Zapada u sirijskom građanskom ratu.\nRanije u subotu ruski predsednik Vladimir Putin izrazio je protivljenje američkom udaru na Siriju.\nOn je izjavio da su tvrdnje da je sirijska vojska koristila hemijsko oružje "potpuni apsurd" i pozvao SAD da objave dokaze za te optužbe.\n"Sirijska vojska je u ofanzivi i opkolila je snage opozicije u više oblasti u toj zemlji. U tim uslovima, obezbediti takav izgovor onima koji pozivaju na vojnu intervenciju bilo bi potpuni apsurd", kazao je Putin novinarima u Vladivostoku.\n"Povodom stava naših američkih prijatelja, koji tvrde da je sirijska vojska koristila hemijsko oružje i tvrdnji da za to imaju dokaze, pozivamo ih da te dokaze pokažu istraziteljima UN i Savetu bezbednosti", rekao je Putin.\n"Ako to ne učine, znači da ih i nemaju", dodao je on. Moskva optužuje sirijske pobunjenike da su oni koristili hemijsko oružje da bi diskreditovali vladu u Damasku.\nRuski predsednik je rekao da se nada da će lično razgovarati sa Obamom kad se lideri Grupe 20 sastanu u Sankt Peterburgu.\nOvo je prvo javno obraćanje Putina povodom izveštaja američkih tajnih službi u kojem se navodi da je režim sirijskog predsednika Bašara el Asada koristio hemijsko oružje.\nBritanski premijer Dejvid Kameron podržao je stav američkog predsednika da SAD treba da napadnu Siriju zbog upotrebe hemijskog oružja.\n"Razumem i podržavam stav Baraka Obame o Siriji", napisao je Kameron u poruci na Tviteru.\nI Kameron se zalagao za vojnu intervenciju u Siriji, ali je britanski parlament u četvrtak odbio da podrži učeščhe Velike Britanije u toj operaciji.\nIstražitelji Ujedinjenih nacija koji su u Siriji prikupili uzorke sa mesta napada hemijskim oružjem, kao i od žrtava, počeli su pregled dokaza kako bi mogli bliže odrediti šta se dogodilo.\nAnaliza tih uzoraka mogla bi trajati “do tri nedelje”, saopštila je Organizacija za zabranu hemijskog oružja (OIAC) u Hagu, gde su u subotu kasno popodne stigli inspektori.\n"Uzorke treba poslati u nekoliko laboratorija širom sveta, u zemljama koje nisu politički umešane", rekao je za AFP predstavnik OIAC, Majkl Luan.\n"Svaki uzorak - zemljišta, vode ili krvi, treba da se podeli na dva i svaki će biti poslat drugoj laboratoriji da bi se dobio pouzdan rezultat", rekao je Luan.


SLO: Srezati plate u javnom sektoru | SerbianForum\nSLO: Srezati plate u javnom sektoru\n[h=1]SLO: Srezati plate u javnom sektoru\nLjubljana -- Slovenačka vlada je sindikatima u javnom sektoru predložila blaže mere štednje, koje bi podrazumevale i da od 1. juna budu smanjene osnovne plate za 10 odsto.\nVlada predlaže da i dalje ostane na snazi pravo napredovanja u viši platni razred, ali da više plate počnu da se isplaćuju od 1. juna 2013.\nVlada predlaže i da se nesrazmere u platama otklone najkasnije do 1. januara 2013.\n[TD="class: textvesti"]Šest sindikata, među kojima su i sindikati policije, pravosuđa, vaspitanja, obrazovanja, nauke i kulture, danas je objavilo da će učestvovati u štrajku javnog sektora, najavljenom za 18. april. Štrajkovaće i radnici zaposleni u zdravstvu i socijalnoj zaštiti i socijalnoj negi. Sindikat radnika u javnoj upravi koji ima oko 74 hiljade članova još nije potvrdio svoje učešće u štrajku.\nPredsednik Konfederacije sindikata javnog sektora Branimir Štrukelj nije želeo da komentariše novi predlog mera štednje, dok je vođa pregovaračke grupe dela sindikata sa vladom Drago Sčernjavič izjavio medijima da je reč o "manje lošem, ali još uvek lošem predlogu".\nSekretar Sindikata carinika Slovenije Dušan Miščevič je mišljenja da je predlog "malo čovečniji" od dosadašnjih i da će više biti smanjene plate službenicima u višim platnim razredima.\nSlovenija ruši plate javnom sektoru\n[h=1]Slovenija ruši plate javnom sektoru\nLjubljana -- Vlada Slovenija predlaže da se plate 160 hiljada zaposlenih u javnom sektoru zemlje smanje, u proseku, 7,5 odsto.\n(2002ozzy/CC-BY-SA 3.0/Wikimedia Commons)\nNacionalni parlament treba o tome da se izjasni početkom maja, objavljeno je u Ljubljani.\nMediji prenose izjavu slovenačkog ministra finansija Janeza Šušteriča koji je sinocih, posle sednice vlade, izrazio nadu da će se sindikati složiti sa merama štednje kojima je predviđeno da se javna potrošnja ove godine smanji za oko milijardu evra.\nŠušterič smatra da predložene mere štednje treba, svakako, sprovesti, jer je to potrebno da bi Slovenija ove godine snizila javni dug na tri odsto vrednosti bruto domaćeg proizvoda, što je gornja granica limita predviđenog propisima EU.\nPrema vladinom predlogu smanjenje plata za zaposlene u javnom sektoru trebalo bi da se primenjuje, ukoliko parlament tu odluku usvoji, od juna.\nLideri slovenačkih sindikata su, međutim, upozorili da se ne slažu sa predloženim merama štednje i za 18. april najavili jednodnevni štrajk upozorenja.\nŠušterič veruje da bi do dogovora sa sindikatima, koji se protive radikalnim rezovima u javnoj potrošnji, ipak moglo doći u nastavku dijaloga, jer manevarski prostor za to postoji sve dok ne dođe do glasanja o budžetu.\nOn je ocenio da bi bilo mnogo bolje da se u Sloveniji postigne što širi konsenzus o merama štednje i izbegne situacija u kojoj bi sindikati mogli da zatraže da se o tome izjasne građani na referendumu.


Obavezno čišćenje snijega i leda ispred objekata, u suprotnom slijedi kazna – Portal Nikšić\nObavezno čišćenje snijega…\nObavezno čišćenje snijega i leda ispred objekata, u suprotnom slijedi kazna\nOdlukom o komunalnom uređenju teritorije opštine Nikšić, propisane su obaveze javnih preduzeća, privrednih subjekata i fizičkih lica u zimskom periodu.\nKako se navodi, preduzeća, druga pravna i fizička lica dužni su da očiste snijeg sa prilaznih puteva i staza koje koriste i da ih posipaju odgovarajućim materijalom u slučaju poledice i to počev od kolovoza, pa do svojih objekata. Takođe, neophodno je da uklanjaju snijeg i led sa krovova zgrada, ukoliko predstavlja opasnost za prolaznike ili samu zgradu.\nUkoliko odgovorna preduzeća, pravna i fizička lica ne izvrše navedene obaveze, pa zbog toga nastupi šteta na tijelu ili imovini trećih lica, oni će u cjelosti odgovarati po principu objektivne odgovornosti.\nKada su u pitanju korisnici komunalnih usluga, koji koriste stambene i poslovne zgrade, oni su dužni da se staraju o čišćenju snijega i posipanju trotoara, u slučaju poledice ispred tih zgrada, kao i da uklone snijeg i led sa krova zgrade.\nAko u prizemlju stambene zgrade postoji poslovna prostorija, o uklanjanju snijega sa trotoara ispred poslovne prostorije, o posipanju trotoara odgovarajućim materijalom ispred objekta, dužan je da se stara korisnik, odnosno vlasnik prostorija.\nUkoliko navedena lica ne postupe kao što je navedeno u Odluci, uklanjanje snijega i leda izvršiće Komunalno Nikšić, o trošku preduzeća i drugih pravnih i fizičkih lica koja su to bila dužna uraditi.


Vlada Tuzlanskog kantona donijela je Program o rasporedu sredstava u svrhu zapošljavanja branilaca i članova njihovih porodica. Program je zasnovan na namjenski izdvojenim i planiranim sredstvima za osiguranje povoljnijih uslova za zapošljavanje osoba koja su prijavljena na evidenciji Službe, putem zapošljavanja radi proširenja postojeće ili pokretanja nove privredne djelatnosti i samozapošljavanja radi pokretanja nove privredne djelatnosti.\nSredstva u svrhu zapošljavanja branilaca i članova njihovih porodica, obezbjeđena su u Budžetu Tuzlanskog kantona u ukupnom iznosu 500.000, 00 KM. Riječ je o bespovratnim sredstvima i dio u visini od 250.000, 00 KM bit će dodijeljen kao grant sredstava privrednim društvima registrovanim kod nadležnog organa shodno Zakonu o privrednim društvima i registrovanim osobama koja obavljaju obrtničku ili srodnu djelatnost u skladu sa Zakonom o obrtu i srodnim djelatnostima, Uredbom o vezanim i posebnim obrtima i Uredbom o zaštiti tradicionalnih i starih zanata, a koja bi izvršila zapošljavanje.\nDrugi dio u ukupnom iznosu od 250.000, 00 KM namijenjen je kao grant sredstava fizičkim licima koja bi koristeći sredstva registrovali obrtničku ili srodnu djelatnost u skladu sa Zakonom o obrtu i srodnim djelatnostima, Uredbom o vezanim i posebnim obrtima i Uredbom o zaštiti tradicionalnih i starih zanata i otpočeli obavljati djelatnost u svoje ime i za svoj račun.\nVlada Tuzlanskog kantona donijela je Program o rasporedu sredstava za obavljanje volonterskog staža branilaca i članova njihovih porodica. Program je zasnovan na namjenski izdvojenim i planiranim sredstvima za obavljanje volonterskog staža branilaca i članova njihovih porodica, putem Javne ustanove Službe za zapošljavanje Tuzlanskog kantona. Ukupno planirana sredstva za finansiranje volonterskog staža branilaca i članova njihovih porodica iznose 800.000, 00 KM. Sredstva su namijenjena za realizaciju Programa obavljanja volonterskog staža za 2016. godinu u bruto iznosu 230, 00 KM, mjesečno po osobi, od čega 200, 00 KM kao naknada volonteru za ishranu i prevoz, a preostali iznos od 30, 00 KM na ime plaćanja doprinosa za PIO za lica osigurana u određenim okolnostima.


ŠAROVIĆ: Nema uvjeta za Ministarstvo poljoprivrede na razini BiH - Hrvatski Medijski Servis\nŠAROVIĆ: Nema uvjeta za Ministarstvo poljoprivrede na razini BiH\nMinistar vanjske trgovine i ekonomskih odnosa u Vijeću ministara BiH Mirko Šarović tvrdi da nema uvjeta za uspostavu ministarstva poljoprivrede i ruralnog razvoja na razini BiH.\nŠarović u intervjuu Srni naglašava da je za takvo nešto potrebna suglasnost i Republike Srpske i Federacije BiH.\nKada je riječ o “tradicionalnoj trgovini” koja se odnosi na prilagođavanje Sporazuma o stabilizaciji i pridruživanju, Šarović navodi da je Predsjedništvo BiH nedavno odlučilo korigirati pregovaračku poziciju BiH.\nPredloženo je da se u pregovorima s EU “adaptacija” SSP-a odvija fazno, što se dosta podudara i sa zahtjevima gospodarstvenika u BiH koji predlažu da ovaj problem bude rješavan primjenom kvota i snižavanjem carinskih opterećenja za sve proizvode.\n“Takva realizacija dovela bi do najmanje negativnih efekata za proizvođače iz BiH”, pojašnjava Šarović. On ističe da se “trenutno s EU vrše samo tehničke konzultacije, pa u ovoj fazi nije poznato pristaje li Bruxelles na ovu ponudu iz BiH”.\nŠarović upozorava da će BiH imati slične probleme kao i Hrvatska ako Srbija prije BiH postane članica EU, s obzirom na to da je s Beogradom potpisala slobodnu trgovinu bez carina u okviru CEFTA sporazuma. On naglašava da se Ministarstvo vanjske trgovine i ekonomskih odnosa BiH posljednjih mjeseci uveliko priprema za ispunjavanje potrebnih uvjeta za izvoz bijelog pilećeg mesa i jaja u EU.\nŠarović smatra da je izvoz crvenog mesa u EU najzahtjevniji cilj jer je povezan s više preduvjeta, pa će se BiH za ovaj zadatak duže pripremati.\nKada je riječ o sankcijama Energetske zajednice prema BiH, Šarović zaključuje da od spremnosti na dogovor Republike Srpske i Federacije BiH ovisi hoće li oblast plina biti regulirana jednim zakonom na razini BiH ili s dva harmonizirana entitetska. /Srna/HMS/


Tvorac teorije o evoluciji, Čarls Darvin nije verovao u Bibliju niti u Isusa Hrista | Vestinet.rs\nPočetna POGLEDI\tTvorac teorije o evoluciji, Čarls Darvin nije verovao u Bibliju niti u Isusa Hrista\nDarvinova knjiga je skandalizovala hrišćanske čitaoce koji su verovali da su ljudi stvoreni po božjem liku.\nDarvinovo pismo biće prodato 21. septembra u Njujorku zajedno sa drugim njegovim pismima.\nNa aukciji će se naći i brojni predmeti iz domena nauke i tehnologije, uključujući jedan od prvih Eplovih kompjutera i jedna Enigma mašina.\nMlada srpska naučnica Tara je na tragu najstarijeg oblika života: Ovo otkriće bi moglo da utiče i na Darvinovu teoriju\nOva pica košta 1.000 dolara: Evo zašto! – VIDEO\nProjekat “Otvoreno drvo života”: Uskoro gotova mapa evolucije čoveka na Zemlji


Foto: Optimus primal / Twitter\nPolicija iz Lufkina u Teksasu, izdala je saopštenje u sredu u kojem se navodi kako su na tragu NN ženskog lica, nakon što su dobili video snimak na kojiem se vidi osumnjičena kako otvara i liže površinu sladoleda u čaši, koje je nakon toga ponovo vraćala u raf u jednom od marketa poznatog trgovinskog lanca.\nKako se navodi, oni su pronašli ženu koja liči na osobu sa snimka i samo čekaju potvrdu njenog identiteta, nakon čega će ona biti lišena slobode. Kazna za delo zloupotrebe potrošačkog proizvoda varira od 2 - 20 godina zatvora, dok novčana kazna iznosi do 10,000 dolara, prema važećim zakonima u Teksasu.\nPored osumnjičene, slobode će biti lišen i NN muškarac koji je pored toga što je snimao video, na momente i ohrabrivao ženu da nastavi sa lizanjem.\nBizarna daća u Nemačkoj: Greškom izneli ovo posluženje i ubrzo su se na sahrani SVI SMEJALI


Сертић: Сва државна предузећа морају тржишно да послују\t| Ministarstvo privrede Republike Srbije\nSertić: Sva državna preduzeća moraju tržišno da posluju\nMinistar privrede Željko Sertić je, na predstavljanju Sive knjige NALED-a, izjavio da do kraja maja nijedno preduzeće u Srbiji neće biti pod zaštitom države.\n„Do pre samo godinu dana pod zaštitom države bilo je više od 500 državnih preduzeća koja nisu privatizovana, a da ih sada ima svega 10. Ta preduzeća su godinama pravila milijarde i milijarde gubitaka i čekali državu da to reši”, istakao je ministar privrede.\nOn je dodao da je sadašnja vlada to prekinula i da sva preduzeća sada moraju tržišno da posluju.\n„Reč je o više od 500 preduzeća koja nisu mogla da izmiruju svoje dugove, da plaćaju porez, za struju i drugo. U neprivatizovanim preduzećima i onima koja nisu restrukturirana bilo je više od 90.000 ljudi. Politička odluka je ključna za sprovođenje reformi u privredi i bez političke podrške premijera ništa ne bismo mogli da uradimo po tom pitanju”, objasnio je ministar privrede.\nMinistar je dodao je da se sada treba pozabaviti poslovanjem javnih preduzeća na republičkom i lokalnom nivou, kao i da su u četiri najveća počele reforme – EPS-u, Srbijagasu, Železnicama Srbije i Putevima Srbije.\nOn je istakao da je Vlada na poslednjoj sednici proglasila 2016. za godinu preduzetništva u Srbiji i najavio da će uskoro biti predstavljeni programi, projekti, mere i akcije koji će se realizovati u okviru ove inicijative.\nPočetna»Vesti»Sertić: Sva državna preduzeća moraju tržišno da posluju


Beta 15. marta 2017. 20:40\nMirsadu Purivatri, direktoru Sarajevo Film Festivala (SFF), večeras je u Sarajevu generalni sekretar Veća za regionalnu saradnju (RCC) Goran Svilanović uručio nagradu za Prvaka regionalne saradnje u Jugoistočnoj Evropi za 2016. godinu.\n„Od ratne 1993. godine do danas SFF je uspeo da prikaže nasmejano i lepo lice Sarajeva i cele BiH, i to lice treba da usreći sve nas na Zapadnom Balkanu. Tih nekoliko dana, kada se održava SFF, je možda najlepša nedelja u godini, jer je tada Sarajevo centar kulture“, kazao je Svilanović.\nDirektor SFF Mirsad Purivatra je rekao da nagrada obavezuje, dodavši da je SFF uvek bio otvoren za dijalog, toleranciju i saradnju.\n„Mi se ne možemo zatvarati, mi se moramo otvarati. SFF je danas prihvaćen od biznismena, ljudi iz sveta filma, turista… SFF je podrška autorima iz regiona i to je veličina ovog Festivala“, istakao je Purivatra.\nSFF je, kao vodeći i najveći filmski festival u Jugoistočnoj Evropi i medju većima u Evropi, istaknut zbog kontinuiranih napora na promociji regionalnih filmskih dostignuća i talenata, i zbog posvećenosti razvoju i rastu, čime je postao delom svetske filmske scene, navedeno je u obrazloženju nagrade.\nProgram CineLink i Sarajevo Talent kampus u sklopu SFF-a, navodi se dalje, doprinose unapredjenju regionalne saradnje na polju umetnosti, te vode medjusobnoj toleranciji i razumevanju u Jugoistočnoj Evropi i van nje.\nNagrada Prvak regionalne saradnje priznanje je pojedincu ili instituciji za koju Veće za regionalnu saradnju i njegov generalni sekretar smatraju da su tokom prethodne godine najviše doprineli razvoju regionalne saradnje u Jugoistočnoj Evropi.\nTo je godišnja nagrada, uvedena 27. februara 2013. godine, povodom pete godišnjice Veća.\nSarajevo Film Festival osnovan je 1995. godine i jedan je od najeminentnijih filmskih festivala u Jugoistočnoj Evropi. Održava se redovno, svake godine, i prosečno ga poseti 100 hiljada ljubitelja filma.\nSvojim prisustvom SFF su uveličali i svetski poznati muzičari i glumci Bono Voks, Morgan Friman, Žerar Depardje, Džon Malkovič.\nU dodatnim nastojanjima da se podstakne razvoj mladih filmskih talenata, svake godine se u okviru SFF-a dodeljuje jednogodišnja stipendija Fondacije Katrin Kartlidž, koja, osnovana u znak sećanja na britansku glumicu, podržava nezavisnost, jedinstvenost i integritet duha.\nPrvi lauerat Veća za regionalnu saradnju bio je Centralnoevropski sporazum o slobodnoj trgovini – CEFTA 2006, a posle njega dobitnici nagrada bili su Regionalni centar za razvoj preduzetničkih kompetencija u Jugoistočnoj Evropi (SEECEL) i Sekretarijat Energetske zajednice (EnC).\nDobitnik nagrade prošle godine bio je Evropski fond za Balkan (EBF).


AUTOMATIZACIJA UVOZNO-IZVOZNOG POSTUPKA: Carinski postupci sprovode u bespapirnom okruženju za carinu i privredu, a njihova potpuna implementacija je i jedan od uslova za pristupanje EU\nUprava carina, uz finansijsku podršku Evropske unije od 1,5 miliona evra, pokrenula je projekat automatizacije uvozno-izvoznog postupka.\nTime će postupak carinjenja u našoj zemlji biti potpuno usklađen s propisima Evropske unije u toj oblasti.\nAutomatizovani izvozni i uvozni postupci podrazumevaju da se carinski postupci sprovode u bespapirnom okruženju za carinu i privredu, a njihova potpuna implementacija je i jedan od uslova za pristupanje EU.\nPripremne poslove koji će tehnološki unaprediti carinjenje u našoj zemlji Evropska unija podržala je sa 1,5 miliona evra. Iz pretpristupnih fondova očekuje se i nova tranša pomoći.\n"Poglavlje 18 carina je već dosta napredovalo. Carina je jedna oblast koja je najviše regulisana sa strane Evropske unije i mogu da kažem da je Carinska uprava Srbije pouzdan i jako profesionalan partner", kaže Stefen Hudolin iz Delegacije Evropske unije u Srbiji.\n"S obzirom da se sam Carinski zakon Evropske unije promenio maja 2016. godine, da je Srbija kao zemlja kandidat obavezna da usklađuje svoje zakonodavstvo sa propisima Unije i ove godine se očekuje donošenje novog carinskog zakona", naglašava Gordana Tiodorović iz Privredne komore Srbije.\nOd projekta se očekuju brojne koristi: uvozni i izvozni carinski postupci se sprovode elektronskim putem, smanjenje vremena i troškova neophodnih za obavljanje izvoznih i uvoznih carinskih postupaka čime se povećava konkurentnost naše privrede, efikasna razmena informacija elektronskim putem između privrednika i UCS čime se štedi vreme i novac.\nTu je i direktan kontakt između carinskih službenika i izvoznika/uvoznika se svodi na minimum, što garantuje potpuno nepristrasan postupak, poboljšanje kvaliteta usluga UCS zahvaljujući modernizaciji IT sistema UCS, zaštita interesa građana kroz bolju kontrolu uvoza i izvoza, poboljšanje aspekata sigurnosti i bezbednosti, ali i efikasnije punjenje budžeta.\n"Da 2023. godine naši kamioni u uvozu i izvozu ne idu na šaltere, da ne koriste više špedicije, da ne koriste više papire i carinske deklaracije i da obave sve kao u svim modernim carinskim administracijama isključivo razmenom elektronskih poruka kompjuterski", objašnjava Veselin Milošević, pomoćnik direktora Uprave carina Srbije.\nIzvor: Vebsajt RTS, Ružica Vranjković, 21.02.2018.


Sinoć je i JU BKC TK u Tuzli, pred maksimalnim brojem gledalaca koji dopuštaju trenutne higijensko-epidemiloške mjere, gostovalo Gradsko pozorište Živinice – UG Scena, sa svojom predstavom Gospođa ministarka. Predstava je premijerno izvedna u martu ove godine, a u julu višestruko nagrađena na najstarijem festivalu amaterskih teatara u BiH – Teatarski festival BiH FEDRA u Bugojnu.\nU utorak, 17. novembra/studenog u 19.30 sat u JU BKC TK u Tuzli stiže Gradsko pozorište Živinice – UG Scena, sa svojom predstavom Gospođa ministarka, koja je premijerno izvedna u martu ove godine.\nMostarski satirični trio ”Onomatobleja” sinoć se u Tuzli predstavio novom predstavom pod nazivom: Onomatobleja TALK SHOW!\nNapokon koncert: Divanhana "sevdisala" u Tuzli\nBend Divanhana u sklopu svoje započete, a zbog pandemije prekinute turneje pod nazivom "Širimo sevdah 2020", večeras je nastupio u BKC TK, pred tuzlanskom publikom, kojoj je priredio lijepo koncertno veče.\nIzložba „Moja priča“: Mensur Porović u tuzlanskom BKC-u predstavio 73 rada\nDanas je u Velikoj galeriji JU BKC TK u Tuzli svečano otvorena izložba slika “Moja priča”, Mensura Porovića, akademskog slikara iz Sarajeva.\nFA "Panonija" Tuzla godišnjim koncertom obilježio 24 godine rada\nU BKC TK stiže "Onomatobleja TALK SHOW"\nU subotu 7. novembra svečano otvaranje izložbe slika “Moja priča” Mensura Porovića


Nakon dovođenja novog špica, fudbalski klub Crvena zvezda potpisaće produženje ugovora sa jednim od svojih najboljih igrača, El Farduom Benom.\n● EL FARDOU BEN ● AMAZING GOALS 2017/2018 ● CRVENA ZVEZDA ●\nKako javlja "Sportski žurnal", čim dođe sa rodnih Komora, Ben će produžiti saradnju sa crveno-belima i tom prilikom će mu biti uvećana plata koja trenutno iznosi 500.000 evra po sezoni.\nEl Fardu Ben je ugovorom vezan za Zvezdu do 30. juna ove godine, a tada ističe i saradnja sa Zoranom Popovićem i Milanom Jevtovićem.\nKako navodi pomenuti sportski dnevni list, za Bena je zainteresovana turska Konja, ali "ni letos, ni sada ponude nisu adekvatne", a i samom igraču je "Crvena zvezda na prvom mestu i u svim pregovorima joj daje prenodst, bez želje da zatvori vrata Marakane". Na njoj će, kada potpiše novi ugovor, ostati do leta 2022. godine.\nPodsetimo, El Fardu Ben je najbolji strelac Crvene zvezde u ovom prvenstvu, dao je devet golova na 13 utakmica, a iza njega na listi strelaca su Milan Pakov (sedam pogodaka), Aleksa Vukanović i Tomane (po četiri), te Marko Marin i Mateo Garsija (po tri)


Slava u Popincima obeležena bogatim programom\nPovodom seoske slave u Popincima, zamenik predsednika opštine Pećinci Zoran Vojkić i predsednik Saveta mesne zajednice Popinci Dejan Banovački juče su položili venac na spomenik palim borcima i žrtvama fašizma u Drugom svetskom ratu.\nKako nam je rekao Banovački, na taj način je još jednom potvrđena duboka posvećenost meštana Popinaca negovanju slobodarske tradicije nasleđene od predaka, koji su za slobodu bili spremni da daju svoj život.\nProgram obeležavanja slave počeo je već u subotu promocijom knjige Popinčanina Petra Jovanovića “Popinačka škola 1769-2021”.\nU nedelјu su se ljubitelji dobrog zalogaja okupili na kotlićijadi, a održan je i šahovski turnir, na kojem je najuspešniji bio Slaviša Spasić iz Šimanovaca sa 6 poena iz 7 partija.\nU centru naselja održana je izložba radova udruženja žena sa teritorije pećinačke opštine, a u večernjim časovima meštani i njihovi gosti mogli su da uživaju u nastupu benda “Matrix”.\nU ponedeljak za ljubitelje fudbala je upriličena revijalna utakmica FK Napredak – FK Inđija, a gosti su pobedili sa 4:1.